text:
Kameme FmKameme Fm NewsKameme News
Makiria ma family 18 gutigwo matari na wuikaro kurumirira mwaki munene Olkalou
Makiria ma family 18 kuuma Tauini ya Tumaini Mirangine Olkalou maraire makihurwo ni heho na angi kuhoya toro thutha wa buroti iria maraikara yakitwo na mbao kuhobanirio ni ninibi cia mwaki Mathai-ini ma thaa igiri utuku wa guka gukia umuthi, na gucungiriria hathara ya mamirion ma mbeca hamwe na gikuu kia mwana umwe wa karitu wa ukuru wa miaka 15 uria urari na thina wa meciria.
Hamwe na family icio ni duka ithathatu cia  kuhurira biacara kuria ona onjoria acio marathire hathara kuona onao gutiri kindu ona kimwe marakoriruo makihonokia.
Muingi wa Tumaini maranyitanire na ruhonge rwa mbeu njithi rwa NYS aria makoragwo ituurai-ini riu kuhoria mwaki hamwe na kambuni iria irekira rami barabara ya kuuma Tumaini guthii Gilgil ya Bonfide kuona ona thengia ya gwita ngari ya kuhoria mwaki ya kaunti ya Nyandarua irakinyaga ithaa rimwe icereirwo na itari kinyagia matawa na irathiaga imurikiruo ni ngari ingi thutha kuria muingi urakoriruo ukimihamurithia.
Mwaki ucio ukite ona mieri iri thutha wa buroti ingi ya biacara kuhia tauni-ni ino na gucungiriria hathahara ya mamirion ma mbeca undu uria uronekana tari wiiru na ngucanio cia biacara na gucungiriria gucinanira nyumba.
Muinini wa cibu wa ituura riri ria Upper Gilgil  Peter Wachira augite mwaki ucio ni uracungiririe hathara ya mamirion ma mbeca na utwiria niwambikitwo niguo kumenya kihumo kia mwaki ucio nake mwene plot iyo Catherine Njoki Macharia akiuga nyumba ciake irari cia makiria ma mirioni imwe na arakoretwo acirikia kiumia githiru guciaka.


c: text/html

text:
Kameme FmKameme Fm NewsKameme News
Ekuru Aukot kwendekithia mundu akandikithagio ta muikia wa kura akioya gibandi
Itemi-ini ria kunyihanyihia kigina kiria kihuthikaga hindi ya ithurano mutongoria wa kiama kia Third way Alliance Ekuru Aukot niendekithitie riria mundu aroya gibandi akandikithagio ta muikia wa kura.
Akiaria thutha wa gucemania na muikariri giti wa kamiti ya ithurano na mihaka IEBC Wafula Chebukati, Aukot augire ikinya riu noriguteithia hari guthara mahinda maria mahuthikaga kwandikithia aikia a kura riria githurano kinene giakuhiriria gutabanio.

robotstxt: allowed

filter: keep


text:
Kameme FmKameme Fm News
College ya Mathioya ya guthomithia kothi cia moko kugunika na indo cia makiria ma ciringi mirioni 100
College imwe ya guthomithia kothi cia moko wa Mathioya Training & Vocational College mwena wa Murang’a ni ugunikite na indo itanyihiire muigana wa ciringi mirioni 100, iria ikuhuthika guthomithia arutwo kothi cia moko iria iheyanitwo ni thirikari nene inyitaniire na thirikari ya bururi wa China.
Akiaria hindi ya gutwarwo kwa indo icio college-ini iyo, mumbunge wa gicigo kiu Peter Kimari ni athingatite aciari kuhinyirira ciana ciao o hamwe na mbeu njithi guthoma kothi cia moko akiuga ni iri kiguni kuri aria mathoma kothi icio niundu wa kuona mawira naihenya kuri aria macithoma o hamwe gukorwo na marihi ma micara ya iguru.
Ndeto iyo ni ikindiritwo ni murutani munene kana Principal wa college iyo niwe Jackson Mbae.


text:
Kameme FmKameme Fm News
Mundurume umwe guthitanga kambuni ya Beta Healthcare ruhonge rwa kuungania igoti KRA na rwa kumurika ukinyaniru wa indo KEBS
Mundurume umwe niathitangite kambuni ya Beta Healthcare, ruhonge rwa kumurika ukinyaniru wa indo KEBS oro hamwe na ruhonge rwa kuungania igoti KRA thutha wake kugura mubira wa kuonana kimwiri utakinyaniirie ikiro.
Agitwara mateta make igoti-ini mundurume ucio arauga ahuthirire mubira ucio makionana kimwiri na muhiki ungi na mubira ucio ugiturika na macungiriro akigwatio murimu umwe wa kwonana kimwiri.
Mundurume ucio niathiite nambere na kuuga niacokire akigwatia mutumia wake murimu ucio wa kuonana kimwiri na thutha-ini mutumia wake aramutiga. Muthuri ucio arauga riu araikara na hahu amu ndoi kana hihi niagwatirio nginyagia murimu wa mukingo.


text:
Kameme FmKameme Fm NewsKameme News
Andu 4 gukua mutino-ini wa barabara Gatundu North
Muigana wa andu ana aria ni arume eri na ciana igiri nimakuite kurumirira mutino wa barabara uria uhanikire itura-ini ria Gituuna mwena wa Gatundu ya rugongo.
Mundurume umwe na ciana igiri makuire hau hau riri mundurume ungi akuire akiamukira urigitani thibitari-ini ya Igegania.
Kuringana na aria meyoneire ohamwe na gwikira mukonde ni munini wa chibu itura-ini ria Karure niwe Simon Waweru ohamwe na ruhonge rwa borithi, niati matatu iyo igukuite athii 14 iteire mwerekera thutha wa kugutha karabati na kugaragara.
Andu atandatu maguthukirio thibitari ya Igegania riri angi angi ana mathamiirio thibitari ya Thika Level 5.


text:
Kameme FmKameme Fm News
Atongoria kuuma Western kuuria Wetangula na Mudavadi maniriire king’ang’a-ini kana nimaranyita mbaru makinya ma NASA
Atongoria kuuma mwena wa Western nimoritie senator wa Bungoma Moses Wetangula na Musalia Mudavadi, maniriire king’ang’a-ini kana nimaranyita mbaru makinya ma ngwataniro ya NASA ma kuhotomia utonga wa bururi na kuumba gikundi gia gututhura ngui. Makiaria mwena wa Naivasha matongoretio ni uria urari mumbunge wa Budalangi Ababu Namwamba, speaker wa mbunge ya senate Ken Lusaka, minister wa maai Eugene Wamalwa hamwe na angi, maugire andu ao aingi nimandikitwo ni kambuni iria NASA iroria arumiriri ao magomere motungata mao.


text:
Kameme FmKameme Fm News
America kunyita mbaru Ngeretha hari kuhamurithia andu 23 a kuuma Russia
Thingira wa iregi wa America niunyitite mbaru Prime Minister wa Ngeretha Theresa May, itacukia-ini riake ria kuhamurithia andu 23 a kuuma Russia, aria marakuruhanio na uthigani. Theresa May augite amaheete kiumia kimwe makorwo meeherete Ngeretha, thutha wa Russia kurega gutaariria uria ikuruhanite na githagathago gia kuhe thumu, muthigani wa tene wa Russia, uria ukoretwo bururi-ini wa UK.
America na Ngeretha nomatwarite uhoro ucio thiini wa kigomano kia ngwataniro ya urumwe wa kimabururi United Nations.


text:
Kameme FmKameme Fm News
Makiria ma andu 20,000 kumomorerwo nyumba ciao ni maabithaa a kuramata reri Makongeni
Makiria ma andu ngiri mirongo iiri mwena wa Makongeni guku mucii-ini wa Nairobi muthenya wa umuthi makurara makigugunwo ni heho nja, na uu ni thutha wa nyumba ciao kumomorwo ni maabitha a ruhonge rwa kuramata reli guku bururi-ini.
Aikari amwe marauga nimarahetwo notithi ya guthama ona gutuika gicunji kinene kia aikari acio marauga matirahetwo notithi iyo.
John Ndambuki Nyamu ni umwe wa aria matigitwo matari na wuikaro.


text:
Kameme FmKameme Fm News
President Uhuru gwikira nganja uhotekeku wake gucemania na Wafula Chebukati ta uria arenda
Mutongoria wa bururi Uhuru Kenyatta nioritie muingi ndukanetigire ona hanini kumira guikia kura muthi wa kana, magitigiira mikaana ya atongoria amwe a mung’ethaniro. Akiaria na nyumba cia mohoro na makiria cia Mt Kenya thingira-ini wa iregi, President auga gutiri mundu ukarekwo athagathagie githurano kia bururi.
Gukiri uguo oritie muingi ukeyumiria na njira nene niguo kuonia ona magoti ati uthamaki wa bururi uheyanagwo kugerera magoti.
Ihinda-ini o riu president niekirira nganja uhotekekanu wake gucemania na muikariri giti wa IEBC Wafula Chebukati umuthi ta uria Chebukati arenda.


text:
Kameme FmKameme Fm News
Ngavana wa Lamu Fahim Twaha gukindirwo ni igoti ria gucokia ciira riiko mwena wa Mombasa
Ngavana wa kaunti ya Lamu Fahim Twaha ni akindiritwo ta ngavana wa Lamu ni igoti ria gucokia ciira riiko mwena wa Mombasa. Ciira wa kuregana na uhotani wake wandikithirio igoti-ini ni uria wari ngavana wa kaunti iyo ya Lamu Issa Timmamy. Agikinyaniria itua riri mucirithania Alnashir Visram augire gutiri na wuira muiganu wa kwonania ati githurano kiu gitiatabanirio na njira ya utheri na waragania.
Akiaria thutha wa itua riu ria igoti ngavana Fahim Twaha augire riu uteti ni wakinya muthia na riu ni ihinda ria gutungatira muingi wa kaunti iyo.


text:
Kameme FmKameme Fm News
Ambunge 9 na Seneta 4 ni amwe a Akenya aria mararigitwo murimu wa Cancer bururi-ini wa India
Ambunge 9 na Seneta 4 ni amwe a akenya aingi aria mararigitwo murimu wa Cancer thibitari-ini itiganite bururi-ini wa India.
Kuringana na mumbunge wa Juja Francis Waititu (Wakapee) uria urari bururi-ini uciu ihinda-ini ria wiki 7 akirigitwo murimu wa cancer, andu mari igweta guuku bururi-ini ari ni hamwe na atongoria na ahuuri biacara ni amwe a Akenya aria maranyamarikira India makirigitwo murimu uyu.
Waititu augite aingi a arwaru a murimu wa cancer maranyamarika no magakira kuona matingihota kuona urigiti uria marabatara guuku bururi-ini kuumana na wagi wa macini cia kurigita murimu wa uyu.
Thogora wa iguru wa nyumba cia gukoma bururi-ini wa India o hamwe na thogora wa urigitani ni mamwe ma moritu maria arwaru a murimu wa cancer maratungio riri mathii kurigitwo murimu uyu bururi-ini ucio.


text:
Kameme FmKameme Fm News
Wagi wa mwihoko na ruhonge rwa magoti bururi-ini gucungiriria mirurungano
Wagi wa mwihoko na ruhonge rwa magoti bururi-ini ni kuo gukoretwo gugicungiriria mirurungano imwe bururi-ini.
Mumbunge wa Bahati Kimani Ngunjiri augite ona gutuika aria maratabanagia mirurungano muthenya wa ira mwena wa Limuru no makorwo ni marahitirie ni undu wa kurugamia mihango ya uthii mwena ucio korwo ngavana wa Kitui Charity Ngilu ni atacukirio ikinya ria kiwatho maundu macio matingironekanire.
Kimani augite Ngilu gwikinyia kamiti-ini ya urumwe na wuiguithanio ti kuiganu amu ni agirirwo ni gukinyio igoti-ini.
Kumana na undu uyu ni ateteire ikinya ria wakiri uria utwarite ihoya mbunge akienda kamiti iria irubuyagia ruhonge rwa ucirithania ikorwo ikimurikwo akiuga undu uyu no uteithiririe kurehe mogaruruku ruhonge-ini ruu.


text:
Mumbunge wa Bahati Kimani Ngunjiri nioritie munene wa thitango cia muingi Noordin Haji guika mituku na guikia ngono ambunge atatu aria marakuruhanio na ciiko cia mahaki gukirikana nio marahuthikire kuriha gikundi kia ambunge niguo matikahitukie riboti ya ya kamiti iria irakoretwo igithuthuria kuingirio gwa cukari utakinyaniirie ikiro guku bururi-ini.
Miario ino ya Ngunjiri onakuri uguo niireganitwo nayo ni mumbunge wa Pokot South David Pkosing akiuga gutiri mahaki maheanirwo kuri ambunge na uguo itua ria kuhagura riboti iyo riari ikinyaniru.


text:
Kameme FmKameme Fm News
Mwiri wa mundumurume umwe gukorwo ucunjurite muti-ini Mwea Kaunti-ini ya Kirinyaga
Mwiri wa mundumurume umwe ni ukorirwo ucunjurite muti-ini rucini rwa umuthi ward-ini ya Tebere gicigo kia umbunge kia Mwea Kaunti-ini ya Kirinyaga
Mwiri wa mundumurume umwe ni ukorirwo ucunjurite muti-ini rucini rwa umuthi ward-ini ya Tebere gicigo kia umbunge kia Mwea Kaunti-ini ya Kirinyaga. Mundu ucio na uria kurerikana niwa ukuru wa makiria ma miaka 50, wonekanire ni ahituki ucunjurite muti-ini maguru makuhihiirie thi undu umatigire na nganja cia gikuu kiu. Kuringana na OCPD Wa Mwea ya irathiro Dorothy Gaitenga, borithi nimambikite uthuthuria mbaranginyo niguo gutigirira nimakuurana kihumo kia gikuu kiria nginyagia riu gutiri kuramenyekana muthuri ucio ni kuuragwo kana niwe ugwicuritie kuona gutiri ndumiriri igutigitwo.


text:
Icera-ini riake bururi-ini wa America mutongoria wa mung’ethaniro Raila Odinga niaugite ati murugamo wa NASA ni githurano kieru gitabanio kwaga ugwo mathii nambere na gutindikiriria thirikari ya Jubilee iyukie riitana riri kugerera mirurungano,mbunge cia muingi ona kugomera motungata ma makambuni maria NASA yorotete.
Odinga oho no augite ati kamiti ya ithurano na mihaka IEBC oundu umwe na igoti ikaru niikoretwo igitungio mihinga ya kuguoyohia mirutire yao ya wira iri ta njira ya Jubilee gutigirira nimegwatira wathani.
Mwaura wa Ndung’u niaratariria makiria.


text:
Kameme FmKameme Fm NewsKameme News
Aikari a Kakamega gutungwo ni kimako thutha wa gukora andu matakurikanite maingirite thibitari na gwiteitheria kuo
Aikari a ituura ria Siyenga mwena wa Likuyani kaunti-ini ya Kakamega matungirwo ni kimako thutha wao gukora andu matari marakurikana wega maingirite thibitari-ini imwe na gwiteithiria kuo.
Aikari a mwena ucio marauga mikora iyo ningi no ihakire kioro kiao mirango-ini na thingo-ini cia thibitari iyo.
Thutha wa mikora iyo gutabania giiko kiu ni iciokire githara na andu itiganite cia thibitari iyo.


text:
Kameme FmKameme Fm News
Wafula Chebukati gutiria githurano kiria kiuma gitabanio ruciu
Githurano kiria kiuma gitabanio muthenya wa ruciu kaunti-ini inya cia gitaru kia Nyanza nigiatirio. Kuringana na muikariir giti wa kamiti ya ithurano na mihaka IEBC Wafula Chebukati, matacukia ikinya riri thutha wa kuigwithaniria na makamicina aria angi kamiti-ini ya IEBC.
Gukiri uguo Chebukati augite niekwaniriira ica ikuhi riria githurano kiu gigacokerwo.Oho Chebukati ni acakaite akiuga turani tumwe twa IEBC icigo-ini ici nimatharikiirwo na angi mehithite ceceni-ini ya borithi na nyumba ciao ikabunjwo.


text:
Minister wa maai Simo Chelugui niamenereirie na njira nene uteti uria uingiritio hari uramati wa maai Murang’a akiuga kungikinya ati riendekithia ria ngavana Mwangi wa Iria ria kurihia maai maria marahuthirwo kaunti-ini ya Kiambu na Nairobi kuuma Murang’a waya gututhura ndugamano nyingi gatagati ga thirikari cia kaunti na thirikari nene guothe bururi-ini.
Chelgui nioritie Mwangi wa Iria guthingata gatiba ya bururi kuona uria watho ugite iguru ria urugamiriri wa maai handu ha gututhura icanjama itari na njira akiongerera kuuga gutingihoteka muingi uheo maai matari marihi ta uria Wairia eriga kwanirira.


text:
Kameme FmKameme Fm News
Ekũĩrwo 4 a wũici gũikio ngono thutha wa kũhobanĩrio makĩĩgangara mũciĩ-inĩ kũrĩa maraiyĩte indo
Ekuirwo 4 a wuici nimaikitio ngono mwena wa Matuu kaunti-ini ya Machakos, thutha wa kuhobanirio maiyite indo na gucoka guikara mucii ucio kwa ihinda ria kiumia kimwe.
Kurerikana mwene nyumba iyo arambite kumagara na family yake, nayo mikora iyo irahithukira mucii wake kuria marathamagia indo mathaa-ini ma utuku magacoka gukoma mucii-ini o ucio.
Uhoro makiria urauga mikora iyo irategagaga thamaki githima-ini kiri mucii ucio, magacoka makahagira ngima na makegangara. Andu aria mariganitie na mucii uyu nio marakunyiire mwene mucii, riri uhoro wa kumakania makiria urerikana ati mutongoria wa ekuirwo aya ni abithaa wa mbiraru cia KDF uria riu urethanwo nake.


text:
Gwatinda kigagayo thibitari ini nene ya Kenyatta thutha wa aruti a wira rungu rwa kiama gia KUDHEIHA kuiga miro yao thi. Aruti a wira aya aria ni hamwe na andu marumbuyanagia na maundu ma utheru, arugi oundumwe na matereba a thibitari uyu maugite mabataro mao matikoretwo makirumbuiyo kuria riu merumite kiini na kuga matigucoke wira nginyagia mateta mao mamurikwo.
Kwa ihinda riri mucemanio gatagati ga arugamiriri a kiama gia KUDHEIHA ounduwe na arugamiriri a thibitari wa Kenyatta no urathii nambere niguo guethera mugomo uyu kihonia.


text:
Thirikari ya kaunti ya Naikuru niiyumiritie na kuuga niigutangikira mathina maria magumiire arimi a mahua kaunti-ini iyo.
Kuringana ngavana wa kaunti ino Lee Kinyanjui thirikari yake niiguthaitira magoti maria arimi acio makoretwo makiriha kuri thirikari ya kaunti o undu umwe na thirikari nene akiuga andu nimakoretwo mari kihingica kinene hari gutherema gwa sekta ino.
Akiaria hindi ya wonania wa mahua mwena wa Naivasha Kinyanjui niaraugire ati sekta ya mahua niikoretwo yandikite andu aingi muno na uguo hari bata wa sekta ino guthaitirwo na njira ciothe ota uria kwahoteka.
Ica ikuhi arimi nimakoretwo magiteta kuumana na magoti ma iguru maria marihaga thirikari ici cieri ona ningi guthuka kwa barabara iria ciingirite migunda-ini ino kuumana na mbura nene iria yauraga bururi-ini.


text:
Kameme FmKameme Fm News
Mweri mutheru wa Ramadhan kwambiriria umuthi
Mweri mutheru wa Ramadhan kwambiriria umuthi
Arumiriri a ndini ya giithiramu nimekwambiriria kwihinga thi-ini wa mweri mutheru wa Ramadhan kwambiriria muthenya wa umuthi na uu ni kurumirira kwonekana kwa mweri.
Akianirira kwonekana kwa mweri ari tauni-ini ya Mombasa Chief Kadhi Ahmed Muhudhar, nioritie honge cia ugitiri ikorwo cemba na igacirithie ugitiri kuri arumiriri a ndini ya giithiramu.
Arumiriri a ndini ya giithiramu mekwihinga kwa ihinda ria thiku 40 thi-ini wa mweri mutheru wa Ramadhan.
Kadhi ningi ni ahoete thirikari kumagacirithiria ugitiri na makiria hindi ya mahoya ma utuku.


text:
Meru FmMeru fm news
Rais ba nthiguru cia Africa kuthithia kigomano kia gutegeera mitambo ya ukinyaniri narua
Kigomano kia gutegeera mitambo ya ukinyaniri iria ikuthithia ni Rais ba nthiguru cia Africa kugwatithania nthiguru ciao gikathithua Nairobi narua.
Baria bakariria kigomanone kiu kiria kiretete amwe arungamiri ba Rais kuuma nthiguru cia Africa, ni amwe na Minister wa mantu ja East Africa na Nothern Corridor guku Kenya Peter Munya.
Mantu jaria jagakurukua kigomanone kiu jagaikua kwariria mucemanione jwa ngwataniro ya nthiguru cia Africa AU na mucemanione jwa rwang’i rwa ngwataniro iu rwa NEPAD.


text:
Kameme FmKameme Fm News
Dp William Ruto gutugiria na njira nene ikinya ria kiama kia Wiper ria gwitikira kunyitanira na thirikari ya Jubilee
Dp William Ruto gutugiria na njira nene ikinya ria kiama kia Wiper ria gwitikira kunyitanira na thirikari ya Jubilee
Munini wa mutongoria wa bururi William Ruto ni aratugiririe na njira nene ikinya ria kiama kia Wiper ria gwitikira kunyitanira na thirikari.
Akiaria ari kanitha-ini wa gatoreki wa Ngunga mwena wa Matungulu kaunti-ini ya Machakos, Ruto arongereire kuuga thirikari niihariirie kurutithania wira na ciama itiganite cia uteti itemi-ini ria gutigirira akenya nimatungatirwo na njira igwete.
Oho araugire ihinda ria uteti ni ikinyu muthia na riu ni ihinda ria gutungatira muingi wa bururi.Ruto ningi niaroririe kiama kiu kia Wiper gitikire kunyita mbaru tabarira cia uthii wa nambere iria thirikari iratabarira.
Ihinda-ini oro riu atongoria ngurani kuuma mwena ucio wa Ikamba-ini onao nimaragathiriirie kiama kia Wiper niundu wa gwitikira kurutithania wira na Jubilee niguo gukinyaniria itugi inya cia uthii wa nambere wa bururi.
Kungi nakuo ngavana wa kaunti ya Busia Sospeter Ojaamong’ wa ODM augite niehariirie kurutithania wira na thirikari ya Jubilee niguo aikari a kaunti yake makinyirwo ni tabarira cia ukuria.


text:
County commissoner wa kaunti ya Narok George Natembeya nioretie murugamiriri wa ruhonge rwa uthuthuria George Kinoti aikie ngono itang’a iria ciaturangire migunda minene iria iri mutitu-ini wa Mau na makienderia muingi uria riu ukoretwo ugitangika na kuhamurithio kuuma migunda-ini ino.
Akiaria na andiki a mohoro ari wabici-ini yake, Natembeya augite itang’a ici nicio ciacungiriirie ndugamano iria ikoretwo kuo kuona korwo matiendirie mugunda uyu gutingiri na githagathago giki.
Kungi nakuo ruhonge rwa guthaitira mititu nirurugamitie mihango yothe thi-ini wa mugunda wa macaani wa nyayo, kuria arugamiriri a ruhonge ruru maugite mihango ino nikoretwo ikinyita itemi hari uthukangia wa mutitu.
Nungari wa Kamau ena uhoro uyu makiria.


text:
Kameme FmKameme Fm News
Ambunge kuhinyiriria uthuthuria utabanio niguo gukurana nikii giacungiriirie ikuu cia munyi 9 hindi ya guthamio
Ambunge matiganite nimoritie uthuthuria mbaara nginyo gutabanio niguo gukurana kiria giacungiririe Huria 9 gukua hindi ya guthamio.
Matongoretio ni mubunge wa Kipkelion East Henry Kosgei na murunawe wa Tigania West Kareke Mbiuki mathiko-ini ma ithe wa murugamiriri munene wa ruhonge rwa kuramata maria maturigicirie (NEMA) William Wahungu mwena wa Kinangop, maugite aria magondereire wira wao na gucungiriria ikuo cia Huria icio nimabatie gutiga wiira na gutacukirio makinya marumu ma kiwatho.


text:
Kameme FmKameme Fm News
President Uhuru Kenyatta gũcerera family ya ũrĩa ũrarĩ ngavana wa Nyeri mũtigairĩ Wahome Gakuru
Mutongoria wa bururi Uhuru Kenyatta umuthi niacerire mucii kwa uria urari ngavana wa Nyeri mutigairi Wahome Gakuru ituura-ini ria Runda guku Nairobi niguo kuumiriria famiri yake.
President na first lady Margret Kenyatta nimomiriirie famiri ya mutigairi makiuga thirikari ni ikunyitanira nao gutigirira niaheo gitio kiria kiagiriire. Gakuru uria wakuire keeri ga kiumia giki kurumirira mutino wa barabara agathikwo tariki ikumi na inyanya mweri uyu kwao mucii kaunti-ini ya Nyeri.


text:
Kameme FmKameme Fm News
Thirikari kuuga mathĩna ma ũndũire megiĩ mĩgũnda nĩ metheirwo kĩhonia
Mathina ma kinduire megii migunda kana Historical Land Injustices merekeire guthira thutha wa thirikari kwambiriria kung’ethanira na thina uyu wa makiria ma miaka 100.
Thirikari kugerera kamiti ya migunda bururi-ini niyo National Land Commission niyambiriirie kuoya mateta ma migunda ya andu iria yagairwo hatari kihoto na aria mahamurithirio kuuma migunda-ini yao kuuma mwaka wa 1895 nginyagia mwaka-ini wa 2010.
Muikariri giti wa kamiti iyo Mohammed Swazuri niauga gukinyiria riu nimaruguritie kamiti ya mwanya iria igukorwo ikihang’ania na mateta macio.
Mwena-ini wake Minista wa migunda Prof. Jacob Kaimenyi niaugire uteti niguo ukoretwo uri kihinga kinene hari thirikari kung’ethanira na thina ucio.
Oho minista niaugire nimehariirie wega niundu wa mihinga miingi iria ikuhithuka makiambiriria wira ucio muritu.


text:
Ciana ithatu nicirahonokire gikuu ciarera ira hwaini thuutha wa nyuumba yao kumuunda mwaki na gucina indo ciothe iria iraari nyumba iyo. Gutiri mundu uragurariire mutinoini ucio ona gutuika gutiri kiindu kiratharirwo.
Uthuthuria wa gikundi gia kimabururi kia ugima wa mwiri (WHO) wonanitie ati imwe cia itumi iria ingicungiriria mundu kugia na wathe ni mathina maria moimanaga na munyiginyigi. Tariki 16 mweri wa 10 o mwaka, ukoragwo uri muthenya wa kuririkana murimu na mathina ma munyiginyigi.
Ciana 4 cia mucii umwe kuuma itura ria Karung’ang’i Maragua, ni itigite guthii cukuru thutha wa kuhotwo ni ndutu. Muikarire wao ni kionereria kia uria makoretwo magumiirwo ni thina wa maundu maria aingi monaga mari mahuthu ta irio na gwa gukoma.
Namba ya ohwo aria mahingiritwo njera ini ya Thompson Falls mwena wa Nyahururu ni maita meeri ma aria mabatii gukorwo kuo. Kurumirira muhatikano ucio wa ohwo, atongoria ngurani maroria thirikari ibange mitaratara ya guteithiriria kunyihia ohwo njera-ini. Uria waari mumbunge wa Nakuru Mary Mbugua niaracereire ohwo acio na kumatuga na indo itiganite.
Minister wa ugitiri wa thiini na mibango ya thirikari nene Fred Matiangí niarutite watho kuri obithaa anene a ugitiri gicigo in i gia Central Kenya marorane na njama cia uici wa kahua gicigo-ini kiu. Hindi o iyo, Minister nianirira ati obithaa othe a wathani wa matuura gwata machibu, no muhaka magerere mathomo ini ma ki-mbiraru […]
Kaunti ya Kitui riu niyo itongoretie uhoro ini wa ukinyaniria wa utheru wa muingi. Ministry ya ugima wa mwiri niyo ikinyaniirie itua riri thutha wa kambi-ini iria ikoretwo igitwarithio gicigo-ini giki ya guthomithia muingi bata wa kuhuthira cioro gukinyanira na uguo kaunti ino ikahitukio ta kundu andu oothe maiyukitie uhuthiri wa cioro….
Aikari 5,000 a gicigo kia umbunge gia Tetu nimatanyitwo kugunika na gicunji gia keeri gia tabarira ya maai mwena ucio. Tabarira iyo irigiriirwo kuhuthira kimanjika gia ciringi mirioni 600 kiria gikuheanwo ni thirikari nene.joseph wachira na riboti ino.
Senator wa Nyeri Ephraim Maina niatetete iguru ria unyihu wa ndawa thibitari-ini cia muingi cia county ya Nyeri undu uria uratuma arwaru gutumwo kugura ndawa nja ya thibitari Senator Maina augite uyu ni undu wa kurorwo naihenya muno akiuga thirikari ya county ibatiie irugamie tabarira ciothe cia uthii wa nambee mambe marumbuiye mabataro ma […]
’ Uyu niguo murugamo wa thirikari o riri iraniire ugitiri muiganu wa gutigirira igeranio cia kibururi cia KCSE na KCPE niciakinyanira na njira iria yagiriire…Minister wa ugitiri wa thiini Fred Matiang’i niwe wiraniire uhoro uyu akiuga gutiri mundu ona umwe minstry-ini yake witikiritio guthii rutha ihinda-ini riri ria kigerio….Aritie uu hindi ya igongona ria kuneana […]
Nigutumukire gicanjama tauni-ini ya Machakos riria ma-MCA a mbunge ya county iyo matabanirie mururungano nginyagia wabici ya ngabana Afred Mutua makimumenereria niundu wa kiria maroiga uhuthiri muuru wa igina cia mibango ya ukuria wa matuura.Mururungano ucio wihiriirie na watuika gicanjama riria ma-MCA acio mekuneyanaga marua kuri wabici ya ngabana makienda macokerio ciuria ciao cia uria […]
Bamiri ya uria waari ngabana wa mbere wa county ya Nyeri mutigairi Nderitu Gacagua niithiite igoti-ini kuregana na riendekithia ria komiconi ya migunda ya NLC ria kumomora nyumba ciake iria iri mwena wa Lang’ata, Nairobi. Kuringana na komiconi ya migunda bururi-ini, nyumba ici cia gukomborithia ciakitwo mikira-ini ya barabara na reri undu uria bamiri ya […]
Nurse umwe thibitari-ini nene ya Kenyatta arahonia nguraro njuru, thutha wake gutharikirwo ni mundu kurerikana urari na murwaru thibitari ini iyo no murwaru wao arakua.Murigitani uyu akomete wondi ya andu aria mari hatika-ini, riri ciama itiganite cia arigitani ciiyumiritie kurugama na umwe wao.
Wakiri umwe wa guku Nairobi ni ambikite cira igoti-ini akienda family ya mutiga-iri Kenneth Matiba imurihe million 234. Wakiri ucio John Mburu arauga mbeca icio ni marihi make ma cira uria thirikari yaathirwo kuriha family ya Matiba million 950. Wakiri Mburu aciriire Matiba cira-ini wa kuohwo detaini hatari gucirithio ni thirikari ya Daniel Arap […]
Mitha ya hamwe ya macakaya ma andu aria makuire mutino-ini wa Fort Ternan igatabanio muthenya wa gatatu kiharo-ini kia Bukhungu kuria nyumba, arata, atongoria na aikari a Kakamega makagomana kuhoera na kumiriria bamiri cia andu 51 a kaunti ya Kakamega aria makuiriire mutino-ini ucio.Mwena wa gicuani, bamiri ya Dennis Lewa, muthaki wa timu ya Thika […]
Maabithaa anene a tene ministry ini ya mathako marokirio igooti-ini ria maciira ma ungumania kuria mang’etheirwo ni thitango ya gukungia muigana wa ciringi mirioni 55 hindi ya mathako ma Olympics maria mathakiirwo mucii wa Rio bururi-ini wa Brazil mwaka-ini wa 2016.. Aria makinyirio igooti-ini ni uria waari mwandiki mukaru wa mathako Richard Ekai na uria […]
Mutumia umwe wa miaka 33 uria ni muikari wa ituura ria Mung’etho, mairu inya, Ndaragwa counti-ini ya Nyandarua atigitwo akihonia nguraro iria iratuika iraumanire na gutemwo ni muthuri wake na ruhiu.Serah Wambui uria riu ucaritie uteithio kuri andu a ituura , aroiga muthuriwe akoretwo akimurumia mbaara nditu. Riu aikari a ituura maroria thirikari gutacukiria mundurume […]
Mwandiki wa mohoro wa Citizen TV Jacque Maribe na Joseph Irungu maguthii na mbere kuhingirwo rumande metereire guthikiririo na gutuo kwa ihoya riao ria kuuria igoti rimarekie na bail.Mbere ya mucirithania Jessie Lessit, Maribe na Irungu nimakanire thitango iria mathitangiirwo hamwe ya kuraga Monica Kimani kuri tariki 19/09/ 2018.
Mwandiki wa mohoro Jackie Maribe na mwendwa wake Joseph Irungu kana Jowie ni marokio igoti-ini guku Nairobi gucokia thitango ya uuragani. Ikinya riri ni thutha wa mutongoria wa thitango cia muingi Noordin Hadji kuhetukia Maribe na Irungu mathitangirwo mahitia ma kuuraga Monica Kimani. Ndumiriri-ini kuri nyumba cia mohoro, Hadji augite utuiria uria utabanitio nginya riu, […]
Mwandiki wa mohoro Jacque Maribe riu ekuhingirwo rumande njera-ini ya atumia ya Lang’ata guku Nairobi thutha wa kuhingurirwo thitango ya uuragani. Maribe na mwenda wake Joseph Irungu makinyirio mbere ya mucirithania Jesse Lessit magicukirwo mahitia ma kuuraga Monica Kimani. Maribe ndanetika thitango thutha wa mucirithania gwathana aambe athurimwo ugima wa meciria thibitari-ini ya Mathari. Cira-ini […]


text:
Kameme FmKameme Fm News
Andu 3 nimakuire hau hau kurumirira mutino muuru wa barabara ituura-ini ria Kapiti, Machakos
Andu 3 nimakuire hau hau kurumirira mutino muuru wa barabara ituura-ini ria Kapiti, Chumvi County-ini ya Machakos; barabara-ini ya Nairobi guthii Mombasa. Agikira uhoro ucio mukonde munene wa borithi gicigo-ini kiu Samuel Mukindia augite ngari ya matatu ikugeragia kuhituka ngari ingi riria iguthirwo ni trela, na macungiririo andu angi 12 magurara na riu mararigitwo thibitari-ini ya Machakos. Mutino ucio niucungiriirie muhatikano munene wa ngari, na Mukindia nioritie matereba makorwo na umenyereri barabara-ini.


text:
Ruhonge rwa kuramata uigiririki barabara-ini rwa NTSA nirugite namba ya andu aria marakuire muthenya wa ira kurumirira mutino bara, barabara-ini ya Londiani guthii Muhoroni ndingirakinyiirie namba iyo angikorwo mbodi ya ngaari ino niirathondeketwo rungu rwa mawatho maria magathikitwo ni ruhonge ruu mwaka umwe muhituku.
Murugamiriri munene wa ruhonge ruru Francis Menja augite nimarathugunda kunyihanyihia ihinda riria maheanite ria gutigirira mbodi ciothe cia ngaari niciakwo na cuma iri na mayu ma gwitiria mutino hindi iria wahanika.
Maina wa Mwangi na uhoro makiria.


text:
Matuura matiganite manakorwo na maritwa ngurani guku ihumo cia maritwa macio ikiumana na maundu matiganite undu uria kuri aingi aitu tutiui wega kihumo kiamo.
Maritwa maingi manoimana na mitugo ya handu kana mitugo ya andu yanatuma hagie na ritwa riega kana riuru rigikuruhanio na ciiko cia ituura riu.
Kuringana na bibilia Sodom riari ituura riari na waganu wa mithemba yothe, no mwena wa Kangemi kaunti-ini ya Nairobi kuri na ituura riuikaine ta sodom, hihi kihumo kia ritwa riri nikii?.
Wangui wa Muiruri niatuhaririirie riboti ino igii kihumo kia ituura riri.


text:
Kameme FmKameme Fm NewsKameme News
Ikundi itari cia githirikari kunyita mbaru mendekithia ma kugarura gatiba
Ikundi itari cia githirikari ni inyitite mbaru mendekithia ma gutabania mogaruruku gatiba-ini ya bururi kuhitukira kura ya referendum.
Muikariiri giti wa kanju ya ikundi ici Stephen Cheboi maugite akenya nimagumiirwo ni murigo muritu wa ngarama ya utuuro, na mathina macio magiriire kuhuthahuthio kuhitukira kunyihia namba ya atongoria athure.
Gukiri uguo Cheboi nioritie atongoria kumurika mendekithia maya na uritu uria wagiriire amu akenya niahatiririku muno.


text:
Kameme FmKameme Fm News
Aikari a Nyanza kwiyumiria na njira nene kambĩini-ini cia President Uhuru
Mutongoria wa bururi Uhuru Kenyatta niatwarire kambe-ini cia Jubilee gicigo-ini kia Nyanza, kuria aikia aingi a kura manyitaga mbaru ngwataniro ya NASA. Ari gicigo-ini kia ubunge kia Mbita kaunti-ini ya Homa Bay, mutongoria wa bururi niaruguririe tabarira ya waki wa daraca ya muigana wa ciringi bilioni imwe akiuga thirikari ya Jubilee iratungatira muingi wothe wa bururi gutekumakania ni kiama kiriku mundu anyitaga mbaru.
Nacio ciigie gicigirira kia Migingo kiria gikoretwo na ngucanio president niakinyiriirie kuuga kiria Kenya na ati thirikari ni irahuthira njira ciothe kwaraniria na thirikari ya bururi wa Uganda.
Mwena-ini wake munini wa mutongoria wa bururi William Ruto niokiriire seneta wa Homaba Moses Kajwang’ uria uraheyanite mukana Ruto ndagakinye kaunti-ini iyo.
Ihinda-ini oro riu president noatanyitwo kuruguria waki wa kiganda kieru kia bilioni ikumi na ithano gia kambuni ya uthondeki wa njohi ya EABL.


text:
Kameme FmKameme Fm News
Kalonzo Musyoka kuruta mukaana wa guthii nambere na itanya ria gukehitithia Raila Odinga
Mutongoria wa Wiper Kalonzo Musyoka ni arutite mukaana ati nimeguthii nambere na itanya riao ria kwihitithio kwa mutongoria wa NASA Raila Odinga ta President na munini wake, wona President Uhuru Kenyatta ang’athia kwaraniria nao.
Kalonzo uria uracokire bururi-ini muthenya wa gatatu kuuma Njeremani kuuria mutumia wake akoretwo akirigitirwo, augite ritana ria mabarothi a mabururi ngurani ria kuuria kugie miario ya kunina ndugamano ya kiuteti bururi-ini nonginya ritiywo. Araragia mwena wa Kitui mucii-ini kwa mutigairi Francis Nyenze uria wiriga kuhuruka.
Kalonzo arakinyiriirie ati nimahotete kuhingura macini cia IEBC na magakurana ati nio maiyukitie uhotani githurano-ini kia mweri wa kanana.


text:
Kameme FmKameme Fm NewsKameme News
Dr. Fred Matiang’i kuuga thirikari niihariirie kugacirithia motungata njera-ini
Thirikari niiguthii nambere gutabania mogaruruku ruhonge-ini rwa njera bururi-ini. Minista wa ugitiri dr. Fred Matiang’i niaugire ruhonge ruu rutigutiguo hari mogaruruku maingi maria marathii nambere ruhonge-ini rwa ugitiri.
Matiang’i ekwaragia njera-ini ria Nairobi West guku Nairobi hindi ya kuruguria ngari njeru cia maabitha a njera.
Oho Matiang’i niaugire ohwo a mahitia manini nimekurekererio itemi-ini ria kunyihanyihia muhatikano njera-ini.


text:
Kameme FmKameme Fm News
Kigomano kia arutani anene a thukuru cia muthingi kwambiriria umuthi Gicuwa-ini
Makiri ma arutani anene 10,000 a thukuru cia muthingi guku bururi-ini marambiriria kigomano kiao kia o mwaka umuthi mwena wa Gicuwa-ini.
Muikariri giti wa KEPSHA nikio Kenya Primary Schools Head Teachers Association Shem Ndolo, augite mari na matanya manene ma kwaririria maundu megii uruti wira wa arutani, ohamwe na utungata kuri arutwo ao.
Mutongoria wa bururi Uhuru Kenyatta ni atanyitwo gukahingura kigomano kiu muthenya wa ruciu.
Ihinda-ini oriu ruhonge rwa ugitiri mwena ucio wa Gicuwaini niruritie arutani acio mehuge kwiingirania na miago ya thi amu amwe manekora haceke na hau kabere.


text:
Mwana guciarwo, gukura na kugimara oro nginya kugia na mucii wake kana kwirugamia kimuturire, ni ihoya rikoragwo ngoro-ini ya muciari o wotho, no kungituika mwana ni oora ari munini ona kana ari mugima ni udu wikiraga kieha muciari oro nginya aria metainio.
Wagagu uyu, kieha na ciuria nyingi nicio ikoretwo igumiire famili imwe mwena wa Pipeline Naikuru, thutha wa mwana wao wa irigithathi kuura miaka itatu mihituku.
John Waruinge orire kuuma mucii wa Eldoret mwaka-ini wa 2015 gukirikana ati aumagarire guthii mihango ya biacara na nginyagia riu ndari onekana.


text:
Kameme FmKameme Fm News
Nyumba cia mohoro guukirirwo nikwenderera miahu ya NASA na Jubilee hindi ya githurano
Nyumba cia mohoro niciukiriirwo niundu wa kwenderera miahu ya NASA na JUBILEE hindi ya githurano gia tariki inyanya mweri wa kanana na tariki mirongo iri na ithathatu mweri wa ikumi.
Muhua uyu urutitwo ni muikariri giti wa gikundi gia uthuthuria wa ukinyaniria Peace Pen Communications Mildred Ngesa, kuria augite nyumba itiganite cia mohoro niciamemerekagia ndumiriri cia kugucogera nguui gatagati ka akenya.
Ngesa augite amemerekia ngurani nimanyitire itemi hari gutambia rumena na mohoro matari makinyaniru itacukia riria ria kuruhanitio na mirugamo ya kiuteti.


text:
Aingi aitu riria turi na iruga nja ya kuria tuikaraga tuhuthagira njira ngurani cia kuruga muno gukorwo tukirugira nja rimwe kundu gutari na utheru.
Nikuumana na maundu ta maya Eric Murage kuuma kaunti ya Naikuru oyete kanya kau na guthondeka mariiko maria mundu angikuua handu hoothe arathii na na kurugira handu hatheru ateguthumbuka.
Murage athondekaga riiko kuhuthira containers na rigakorwo rihuana ota riiko riaku ria nyumba.
Mwandiki witu Kamau wa Mwangi niaunaniire njug’wa na Murage na kuhariria riboti ino.


text:
Atongoria a mbutu ndegani ya NRM matinda kiharo-ini gia Kamukunji mwena wa Kibra guku Nairobi kuria matariirie gitumi gia kuuria arumiriri ao kung’athiria motungata ma kambuni itiganite na iria marekuira ciacungiriirie kuhotwo kwa mutongoria wao Raila Odinga githurano-ini.
Oho atongoria aya nimaniriire gucokereria kwa mirurungano kiumia-ini giki hamwe na mitaratara iria megutabania hari gutigirira nimahagura mutongoria wa bururi Uhuru Kenyatta kuuma wathani-ini niguo mutongoria wao Raila Odinga ehitithio ta mutongoria wa bururi.
Onakuri uguo atongoria othe ana a ngwataniro ya mbutu ino matinekinyia mucemanio-ini uyu ta uria Mwaura wa Gunya aratariria.


text:
Kameme FmKameme Fm NewsKameme News
Muthomi wa mohoro Jacque Maribe gutanywo gukinyio igoti-ini umuthi
Muthomi wa mohoro tv-ini Jacque Maribe niatanyitwo gukinyio igoti-ini muthenya wa umuthi agumiirwo ni thitango cia gukuruhana na kuragwo kwa Monica Kimani, muiritu uria woragiirwo gwake nyumba mwena wa Kilimani guku Nairobi na aracoka kuhurukio mwena wa GilGil.
Maobitha a uthuthuria maugite Maribe aronekana ta ari na undu oi ukonie ngero iyo, iria irikanaga gutabanio ni mwendwa wake Joseph Irungu, amu aronekana niarahenanirie riboti-ini yake. Kurerikana thutha wa Irungu gutabania ngero iyo, athiire akiruta kanju iria ehumbite na kumimundia mwaki ona gutuka ndiahiire yothe na gicibau kiria giatigariire ni kiari na thakame.
Oho ningi gukerikana ni aikirie thimu ya mutigairi ndoo-ini ya maai akigeria kuhitha wuira. Utuku uria wirikanaga Irungu agerire ngero iyo, acokire agithie kirabu-ini kimwe mwena wa Westland guku Nairobi ta thaa inyanya cia utuku, kuria macemanirie na Jacque Maribe. Mwikuirwo ungi matanyitwo gukinyio igoti-ini hamwe na Maribe ni Brian Kasaine uria ureikana wanete Joseph Irungu mucinga wake.


text:
Kameme FmKameme Fm News
Aminista 7 kuuma kaunti ya Machakos ni marehitithirio muthenya wa ira
Aminista 7 kuuma kaunti ya Machakos ni marehitithirio muthenya wa ira
Aminista mugwanja aria marathurirwo kiumia kihetuku ni ngavana wa kaunti ya Machakos Dr Alfred Mutua, ni marehitithirio muthenya wa ira ni mucirithania munene igoti-ini ria Machakos Alfred Kibiru.
Mihang’o iyo itabanitio ona thengia wa mbunge ya kaunti iyo kurega kuhetukia maritwa ma andu acio mugwanja, ma MCA makiuga metereire itua ria muthia rigii ciira wa kuregana na uhotani wa ngavana Mutua riheyanwo ni igoti ria ngathi ya iguru ria supreme.
Mwena-ini wake ngavana Mutua aroririe aminista acio metikire gutungatira muingi wa kaunti iyo na njira igwete na akauga aria mekwagarara mawatho ma wabici nimegwikora haceke.


text:
Aikari a Murang’a ya muhuro matongoretio ni Andrew Thuu nimokiriire ngavana wa Nairobi Mike Sonko makienda atige kuingirira ndugamano ya maai ma Murang’a na ithenya-ini riu ahinyie cia county ya Nairobi na makiria uria agutheria ruui rwa Nairobi makiuga o nimaranyita ngabana wa iria mbaru igana kwa igana mihang’o-ini iyo.
Ritana riri riukite thiku imwe tu thutha wa Sonko gukirira ngavana wa Iria kumana na ritana riake ria county ya Nairobi kuriha gicunji kia 25 % kia mbeca iria ciumanaga na wendia wa maai ma Murang’a sonko akiuga county ya Nairobi niyagurire mugunda wa Ndaka-ini na ugwo matiri na thiiri na thirikari ya Murang’a.


text:
Kameme FmKameme Fm News
Andu maigana una kugurara uuru mutino-ini wa barabara Thika
Andu maigana una nimagurire kurumirira mutino wa barabara mwena wa Blue post Thika barabara-ini ya Thika guthii Murang’a, thutha wa mbathi imwe iguthiyaga Ikamba-ini kugutha lori muthemba wa canter kuma na thutha.
Riboti makiria itariirie ati mbathi ya Damacom Sacco iria igukuite athii 46 yumite Nairobi yerekeire Matuu niyo ikuruhanire mutino-ini ucio na gucungiriria nguraro kuri andu aria mekuhatite mwena-ini uria wanangikire wa mbathi iyo.
Mutino ucio ni ucungiriirie muhatikano munene wa ngari na aria magurarire maguthukirio thibitari-ini ya Thika Level 5.


text:
Kameme FmKameme Fm News
Itanya ria NHIF ria kunyihanyihia mahinda maria arwaru mabatii kuhuthira kadi ya NHIF kurugamio
Minister wa ugima wa mwiri Cleopa Mailu niarugamitie itanya ria ruhonge rwa NHIF ria kunyihanyihia mahinda maria arwaru mabatii kuhuthira kadi ya NHIF kwamukira mutungata ma urigitani.
Hari ndumiriri iria itumitwo nyumba-ini cia mohoro Mailu arauga itanya ria NHIF ria kuuga murwaru abatie kuhuthira kadi iyo kwamukira utungata wa urigitani na kuinuka mucii kana outpatient maita mana tu oo mwaka ni mugaru na wendi wa akenya aingi.
Ihinda-ini oro riu Mailu niahithuritie ati ministry yake ni iguthii nambere kuunanira njung’wa na maabitha a ruhonge ruu rwa NHIF na mworoto wa kumurika uhoro ucio makiria.
Kungi nakuo muikariri giti wa kiama kia arutani gia KUPPET kaunti-ini ya Kakamega Johnston Wabuti niarutite mukana wa arutani kwiyeheria mutaratara-ini wa NHIF angikorwo mendekithia macio nimekurutithio wira.


text:
Kameme FmKameme Fm News
Kanju ya mangavana kuuga niikunyitithania bururi na njira ya kunina unduriri
Kanju ya mangavana iria itongoragio ni ngavana wa kaunti ya Turkana Josphat Nanok, ni ikuhuthira uuge wayo kunyitithania bururi na kunina unduriri. Kuringana na ngavana wa kaunti ya Naikuru Lee Kinyanjui augite o me ta mangavana nimekunyitana na guthii kaunti itiganite na makiria iria igumiirwo ni ngucanio cia kinduriri kuhunjia thayu na urumwe.
Kinyanjui augite uu thutha wa ithurano cia mweri wa kanana na githurano gia gucokerwo kia upresident kia mweri muthiru, bururi ni uratigirwo ugayukanite makiria na mithingi ya unduriri na ya kiuteti.
Oho ngavana Kinyanjui akoria andu gutheremia urumwe matura-ini maria maikaraga kuona mang’ethanagira na mathina mamwe gutekumakania iruka ciao.


text:
Meru FmMeru fm news
Thirikari ya Kaunti ya Murang’a nio kaumo ka mathina megie ruuji maria muingi ugwitukira, Chelugi kuuga
Thirikari ya Kaunti ya Murang’a nio kaumo ka mathina maria muingi ugwitukira ki mauntu makonii ruuji.
Mama ni kuringana na CS wa ruuji Simon Chelugi uria ameneretie thirikari ya ngavana Mwangi wa Iria niuntu bwa kurega kuthikiria mataaro ma kuthiria thina ino kuuma ki ministry yae.
Akiaria na andiki ba nteto Chelugi augite ona muingi wa nteere ino niuteretheretiegi kureta thina ino kuria abauritie bathingate watho…


text:
Kameme FmKameme Fm News
Murutwo umwe urarokera kigeranio gukinyio igoti-ini ira Nyeri na ihitia ria kuuraga ithe
Murutwo umwe gatagati-ini ka aria marambiriria kigeranio gia KCPE umuthi ni arakinyirio igoti-ini ria Nyeri muthenya wa ira, agumiirwo ni thitango cia kuuraga baba wao muciari ona gutuika niarareganire na thitango iyo mbere ya Mucirithania Lady Justice A Muchila, uria urathanire murutwo ucio acokio rumande nginyagia tariki 28 mweri-ini ukite riria ciira ucio ugathikiririo ringi. Murutwo ucio riu arekira kigeranio kiu njera-ini ya ciana ya King’ong’o.


text:
Kameme FmKameme Fm News
Murutwo umwe kwiikia irima na gukua thutha wake kwaga kuhetuka kigeranio gia KCSE
Murutwo umwe urekire kigeranio gia KCSE kaunti-ini ya Migori ni arerutire muoyo utuku wa ira, thutha wake kwaga kuhituka kigeranio gia KCSE kiria kiraniriirwo muthenya wa ira. Karen Auma aragiire na grade ya C kigeranio-ini kiu undu uria uramurakaririe na kwiikia irima-ini.
Kurerikana Karen ni guockera aracokerete form 4 akihoka kuhituka niguo ahote kuingira university. Mutino ucio ni urehete wagagu muno ituura-ini ria Osingo kUuria arathomagira.


text:
Kameme FmKameme Fm News
Mwiri wa muiritu umwe kuhithukio utetwo munanda-ini wa ng’ombe Olkalou
Maobithaa a borithi Olkalou nimambikite utwiria wa gikuo kia muiritu wa ukuru wa gatagati-ini kuma itura ria Gakoroba Olkalou. Mwiri wa muiritu uyu urokire kuonekana utiganiirio munanda-ini wa guikia ngombe iturai-ini ria Githunguri o guku Olkalou wina nguraro njuru cia mutwe.
Kuragwo kwa muiritu ucio uria ukurikanite ta Alice Mutundu Gacara nigwikiritwo mukonde ni munini wa chief wa itura riri ria Githunguri Pascal Gathima akiuga muiritu ucio gutikurikanite kana ni kanitha arathiaga kana kuuma kuona athiaga kanitha o muthenya mwena wa Ruriee no acokire kumenyithio ni muingi kwina mwiri wa mwiritu utiganiirio munandai-ini ucio..
Nake MCA wa ward Ino ya Rurie Peter Wahome Kamoshe nioritie borithi gutigirira nimeka uthuthuria wa kuigana niguo gutigirira aria mangikorwo nio magerete ngere iyo nimaikio ngono na gutacukirio ikinya ihiu.


text:
Kameme FmKameme Fm News
Thirikari nene gutanywo kuhuthira makiria ma ciringi mirioni 350 hari guthondeka mabarabara,Ruiru
Thirikari nene gutanywo kuhuthira makiria ma ciringi mirioni 350 hari guthondeka mabarabara,Ruiru
Thirikari nene ni itanyitwo kuhuthira makiria ma ciringi mirioni 350 hari guthondeka mabarabara mwena wa Kahawa Sukari na Mwihoko gicigo-ini kia umbunge kia Ruiru.
Akiria hindi ya gucemania na muingi mumbunge wa gicigo giki Simon Ng’ang’a King’ara augite thirikari ni irekereirie kigina gia guthondeka kiromita 6 cia barabara cia wadi ici mbere ya guthii wardi-ini iria ingi.
King’ara ekumagaritio ni ma engineer kuuma ruhonge-ini rwa waki wa mabarabara, haria murugamiriri wa KURA gitaru-ini gia central Jacinta Mwangi oririe muingi kunyitanira na aki a brabara icio.


text:
Kameme FmKameme Fm News
Mũtongoria wa arĩa aingĩ mbunge-inĩ Aden Duale kũmenereria rĩendekithia rĩa NCCK
Mutongoria wa aria aingi mbunge-ini Aden Duale niagiire kiene riendekithia ria kanju ya makanitha NCCK ria kwenda gatiba itabanio mogaruruku niguo guthondekwo giturwa kia Prime Minister, anini ake eri na giturwa kia mutongoria wa mung’ethaniro.
Duale arauga angikorwo gatiba ni iguthogwo no muhaka ikorwo ari kuguna bururi mugima no indi ti iturwa cia kuguna andu kiumbe.
Kungi nakuo aikari a kaunti ya Naikuru nimatabanirie mururungano wa thayu magikumithia na njira nene miario ya muthenya wa ira ya NCCK makiuga, ngwataniro iyo irendekithia maundu maria ni mugaru na gatiba ya bururi.


text:
Kameme FmKameme Fm News
Onjoria gutariria gikeno kiao thutha wa President Kenyatta na Raila kugia na wuiguano
Onjoria guothe nomathiete nambere gutariria gikeno kiao thutha wa mutongoria wa bururi Uhuru kenyatta na mutongoria wa mung’ethaniro Raila Odinga kugia na wuiguano wa kurutithania wira mari hamwe.
Kuringana an murugamiriri wa kambuni ya wendia wa migunda ya Wezesha John Mwanu, ikinya riri ni rikwarahura utonga wa bururi kuona, utonga uyu ni uratirukite kurumirira urugari wa giuteti uria uragumiire bururi.


text:
Kameme FmKameme Fm News
Nderitu Muriithi kuhurwo faini ya nuthu mirioni ni kamiti ya kurunga mitugo
Muhuraniri wa giturwa kia ungavana countyini ya Laikipia Nderitu Muriithi niahuritwo faini ya nuthu mirioni ni kamiti ya kurunga mitugo thi-ini wa kamiti ya ithurano IEBC.
Uu ni thutha wake kunyitikana na mahitia ma kuhuthira maruri ma kiama kia Jubilee mbicaini ciake cia kambeini.
Oho IEBC niyathite Nderitu Muriithi uria wirugamitie ta mundu kiumbe, arute mbica cia President na munini wake mbicaini ciake cia kambeini.
Aria angi mahuritwo faini ni ngavana wa Vihiga Moses Akaranga, Mubunge wa Kasarani John Njoroge na uria uraira giturwa kia bunge Kiambaa Kariri Njama. Faini icio ni gatagati ga ciringi ngiri Magana meri ma mirongo itano nginya ciringi ngiri magana matano.


text:
Kameme FmKameme Fm News
Munene wa watho Githu Muigai kuruguria mutaratara wa kuruirira ihooto njeera-ini
Munene wa watho bururi-ini Githu Muigai niaruguritie mutaratara wigii guteithiriria muingi uria utehotete kana aria matiganiirio, itemi-ini ria kuruira ihooto ciao cia kiwatho njeera-ini itiganite bururi-ini.
Githu augite mubango ucio niugutigirira ohwo acio ni maheo mawakili a kumatetera magoti-ini na nimacirithio na njira ina wuigirirku. oho githu niongereire kuuga mubango ucio niukunina muhatikano wa ohwo njeera itiganite bururi-ini.
Ihindaini oro riu Githu augite thirikari niyo igukorwo ikurugamirira marihi macio ma igoti ta uria mandikithitio ni gatiba ga bururi.


text:
Kiama ki ukuui wa muingi kaunti-ini ya Kirinyaga gia KUKENA nigiukiriire na njira nene ministry ya thuguri na gwataniro cia muingi nicio Cooperatives nikwaga guthikiriria mateta mao megii uuge wao utongoria-ini wa Sacco iyo.
A memba aya a KUKENA maugite aruti a wira ministry-ini nimakoretwo makihanda mihinga mihang’o-ini ya gutabania ithurano cia guthura atongoria a kiama o undu umwe na gukorwo guthinga mianya ya kuonania uria kigina gia Sacco iyo gikoretwo gikihuthika.
Makiria ya uguo, ndundu ya andu 5 aria merigite guthurwo kunyita itemi uthuthuria-ini wa uitangi wa kigina gia Sacco iyo nimathiite nambere kuuga ati aruti amwe a wira ministry-ini iyo nimakoretwo makinyita itemi hari uitangi wa mbeca cia KUKENA.


text:
Kameme FmKameme Fm News
Atongoria kuuma Gicuwa-ini kumenereria mihang’o ya woyani wa arutwo a form 1
Atongoria kuuma kaunti ya Mombasa nimamenereirie woyani wa arutwo a form 1 ni kiria maugite arutwo aria marumagirira ndini ya giithiramu nimathutukanitio hindi ya woyani ucio. Matongoretio ni mumbunge wa Mvita Abdulswamad Nassir, nimakumithitie itacukia riu na kuuga nimekunyita mbaru mubango wa gutengemania ciira wa kuregana na woyani wa arutwo a form one, igoti-ini rikaru ria Supreme.
Atongoria aya a Gicuwa-ini maritie uu riri mihang’o ya gucagura arutwo aria makaingira form one mathukuru ma kaunti yambiriirie, thutha wa gutirihwo kwa mihang’o ya kwamura arutwo aria mekuingira thukuru cia kibururi nicio Nationals. Arutani anene a mathukuru ma thekondari nimatugiritie mihang’o iyo gutabanio gatene makiuga nimekugia na mahinda ma kuigana kurikia syllabus, amu noguo mekwambirira mathomo tene mwaka ukite.


text:
Ikinya ria NASA ria kuumba mbunge cia muingi no rithiite nambere gukirirwo ni atongoria a ikiro mwanya mwanya othe magitetia munge’ethaniro iguru wa kiria maugite ni ngarama kuri bururi kwambiriria guthathaura gatiba.
Nginyagia riu ndereti ya kuhagika mbunge ici no ithiite nambere kaunti-ini iria NASA inyitagwo mbaru kaunti ya Siaya ikihitukia ndereti iyo itegutungio uregani o wothe. Urugari wa kiuteti riu ukiambatira na njira nene kwona gatiba ya bururi ndiaririirie ciigii mbunge ici. Mwaura wa Ndung’u niwe urenjera ndeto ino makiria.


text:
Kameme FmKameme Fm News
Atongoria na muingi gutuma ndumiriri cia macakaya kurumirira gikuu kia ngavana Wahome Gakuru
Atongoria matiganite nomathiite nambere na gutuma ndumiriri cia macakaya kuri nyumba ya mutigairi ngavana Wahome Gakuru na aikari a kaunti ya Nyeri, thutha wa gikuu kiria kionekire kiroko kia umuthi. Mutongoria wa bururi Uhuru Kenyatta augite bururi niwoorwo ni mundu wa bata, amu Gakuru araari mutongoria wa ciiko. Niaugite thirikari niigukorwo ikiheana uteithio o wothe uria urabatarania ihinda-ini riri nyumba yaake iracakaya, na makiria kuri mwana waake uria urathii nambere gwika kigeranio gia KCSE.
Kurumirira gikuu kia ngavana Wahome Gakuru, muikariri giiti wa kanju ya ma-ngavana Josphat Nanok niaugite ni igutha inene kanju-ini ya ma-ngavana kuurwo ni mutongoria urari na kioneki. Ngavana wa Machakos Alfred Mutua arauga niorwo ni muraata wa hakuhi, akiuga arari mutongoria njamba.
Nao ma-MCA’s kuuma mwena wa Nyeri, nomatumire ndumiriri ciao cia macakaya.
Naguo muingi wa Nyeri, niucakaite gikuu kiu kia ngavana wao Wahome Gakuru.
Nake muikariri giiti wa Kiama kia DP bururi-ini Esau Kioni augite mutigairi Gakuru arari mutongoria urerutiire gukuria kaunti ya Nyeri akiuga nimarakoretwo makibanga uria megucemania kiumia giiki niguo kwaririria mitaratara ya uthii wa nambere thi-ini wa kaunti ya Nyeri.
Nao athuri a kiama kia Ma magitongorio ni muthamaki Kariuki Kabue maugite nimegutabania igongona ria mahoya niguo kuhoera kaunti ya Nyeri, akiuga ni uhoro wa kieha mangavana 2 gukua ihinda-ini ria mwaka umwe.


text:
Kameme FmKameme Fm News
Uhotani wa president Uhuru kugathikwo gathiti-ini ya thirikari
Muikariri giti wa kamiti ya ithurano na mihaka IEBC Wafula Chebukati riu niagathika uhotani wa president Uhuru Kenyatta na munini wake William Ruto ngathiti-ini ya thirikari. Chebukati aagathika uhotani ucio kuringana na watho wa ithurano. Uhuru araniriirwo muhotani na kura 7,483,895 thutha wa githurano gucokerwo muthenya wa Kana ga kiumia kihituku.
Mutongoria wa bururi wa Uganda Yoweri Museveni uria nowe muikariri giti wa gwataniro ya mabururi ma Africa ya irathiro EAC, niatumite ndumiriri ya wendi mwega kuri president Uhuru Kenyatta kurumiriira uhotani wake uria uraniriirwo muthenya wa ira. Museveni augite uhotani wa president Uhuru itiina ria keeri ni kionereria ati muingi wa bururi uri na mwihoko thiini wa utongoria wake. Museveni augite Uganda ni iguthii nambere kurutithania wira na Kenya oundu umwe na kumatia ndugu gatagati-ini ka mabururi maya meeri.


text:
Kameme FmKameme Fm News
Uteti wa cukari kuririmbuka mbunge-ini thutha wa kamiti ya hamwe gutemania riboti yayo ya mbere
Uteti wa cukari ukuririmbukite kuririmbuka giikaro-ini kia mbunge umuthi, riri kamiti ya hamwe iria irathuthuragia githagathago gia cukari itemanirie riboti yayo ya kiambiriria. Magitongorio ni mutongoria wa aria aingi bunge-ini Aden Duale, abunge nimagiire kiene riboti iyo makiuga ti nginyaniru ona kana kumburira bururi kana cukari uria urahuthika bururi-ini wina thumu kana ca.
Kanini Kega uria ni umwe wa aikariri giti a kamiti iyo ya hamwe niateteire riboti iyo akiuga no metereire utuiria wa honge iria ingi nicio matemanie kamiti iyo ihote kuruta riboti iithiranite.
Ona kuhana oro uguo spika wa mbunge Justin Muturi niathire honge ciothe cia thirikari irutithanie wira na kamiti iyo ya hamwe niguo kumenya wagiriru wa cukari thiini wa thiku ikumi ciukite.


text:
Kameme FmKameme Fm News
uria wari murugamiriri munene wa Kenya Power Ben Chumo guikora haceke
Abunge nimetikaniirie na kayu kamwe kurega kuhitukia uria wari murugamiriri munene wa kambuni ya Kenya Power Ben Chumo kuiyukia giturwa kia muikariri giti wa kamiti ya kuramata micaara SRC. Uu ni thutha wa Chumo kugumirwo ni thitango cia ngukumio kuringana na riboti ya kamiti ya bunge igie kigiina iria itengemanirio bunge-ini. Mwaria thutha wa mwaria nimanyitire ribori iyo mbaru makiuga Chumo nomuhaka ambe etherie. Abunge aya marauga matikwenda gukorwo mari muhinga mbaara-ini ya ngukumio iria inyitithitio thing’a bururi-ini.
Ihinda-ini ororiu uria wari muikariri giti wa kamiti ya SRC Sarah Serem uria wamuritwo ta barothi wa Kenya bururi-ini wa China aya gwikora haceke thutha wa abunge kumwihitira na kuuga matikumuhitukia niundu wa uria acerehurire micaara yao


text:
Kameme FmKameme Fm NewsKameme News
Maabithaa a Ugima wa Mwiri Nairobi kuuga mari na rekodi igii ikuu cia ciana Pumwani
Maabithaa aa ugima wa mwiri thirikari-ini ya kaunti ya Nairobi maugite ati gatagati kaa miiri ya ciana 11 cia ngenge iria irahithukirio makotoni-ini thibitari-ini ya Pumwani muthi wa ira , mari na rekodi cia kuonania ati ciana icio ciakuuire gatagati ga tariki 12 nginya tariki 17 mweri uyu.
Matongoretio ni Mahat Jimcale uria ni abithaa wa ugima wa mwiri maugite ati mweri uyu kwari na ciana 244 iria ciaciarirwo no 11 cigikua. Ona gukiri uguo Mahat arauga thibitari ya Pumwani ndiri na utungata wa mocari, ona akorwo niauma na ihinda iritu kwerethera andiki aa mohoro gitumi gia miiri ya ciana icio kuhithukio magotoni-ini.
Ihinda-ini oriu Mahat aruaga namba nene ya atumia aria mari na mogwati matiganite megemainii na kuheo ciana nimekumurikwo na njira igwete kuhitukira kugathika mautungata matiganite ma gutangikira na kunyihia mihinga ngurani ya uheani wa ciana.


text:
Kameme FmKameme Fm News
NASA gukinyiriria kuuga githurano kingi no muhaka gitabanio ihinda-ini ria thiku 90
Ngwataniro ya NASA ni ikinyiriirie kuuga no muhaka githurano kingi gitabanio ihinda-ini ria thiku mirongo kenda niguo akenya magie na mweke mwega wa guthura mutongoria wa bururi uria marenda. Matongoretio ni seneta wa Siaya James Orengo ningi nimaugite mbere ya githurano kiu gutabanio mogaruruku ngurani nimabatii gutabanio ruhonge-ini rwa borithi.
Oho niokiriire Commander wa borithi kaunti-ini ino ya Nairobi Japheth Koome, akiuga ndari na hinya wa kurugamia mucemanio uria wititio ni NASA. Aritie uguo mathaa manini tu thutha wa Koome kuuga mucemanio ucio utabanitio mugaru na watho amu matikumenyithitie maabithaa a borithi uhoro wigii mucemanio ucio.


text:
Kameme FmKameme Fm News
Munini wa President William Ruto kuuga gutiri miario igutabanio igii gucokerwo gwa githurano
Gutiri miario igutabanio igii gucokerwo gwa githurano ta uria mutongoria wa mung’ethaniro Raila Odinga akoretwo akiuga ati githurano nigigucokerwo kwa ihinda ria thiku 90.
Kuringana na munini wa mutongoria wa bururi William Ruto, akenya nimarathuranire ta uria igoti riathanire githurano kia mweri wa Kanana gicokerwo kwa ihinda ria thiku 60. Akiaria na nyumba ya mohoro ya Aljazeera, Ruto augite miario iria thirikari ingitabania na Raila no anga maundu mangi ma uthii wa nambere indi ti magucokia bururi na thutha.
Oho Ruto akauga hindi ciothe Raila ahotwo ageragia kuhuthira njira cia mikira kuingira thirikari-ini.


text:
Kameme FmKameme Fm News
Igoti inene kuhitukia arutani mongererwo micara.
Igoti ria ngathi ya iguru riauga ritiri na hinya wa kugarura itua ria igoti ria gucokia ciira riko, riria riathanire arutani marihwo nyongerera ya micara na gatagati ga gicunji kia 50 na 60 hari igana. Cira ucio urandikithitio ni kamiti ya kwandika arutani TSC ikiregana na itua riu ria igoti ria gucokia ciira riko. Arutani magitongorio ni mwandiki munene wa kiama gia KNUT Wilson Sossion nimakenerera itua riu makiuria thirikari imarihe nyongerera iyo kwambiriria mweri muhituku wa mugwaja kuringana na itua ria igoti.


text:
Kameme FmKameme Fm News
Mihang’o ya ukuui gutharara mwena wa Kisumu kurumirira mirurungano ya NASA
Mihang’o ya ukuui ni ithararire kwa ihinda barabara-ini ya Githumo thutha wa arurungani a NASA kuhinga barabara iyo. Maobitha a borithi nimekire mituki na kuharagania arurungani acio aria mekumanyugutagira mahiga na mihango ya uthii yacokereria. Minista wa mahinya Charles Keter na senator wa kericho Aron Cheruiyot nimamenereirie giiko kiu kia arurungani a NASA.
Kungi na kuo, mundurume umwe niakuiire kurumiriira nditimurano ya arurungani na maobithaa aborithi mwena wa Bungoma. Arurungani aya a mung’ethaniro mekuhingite barabara ya Bungoma guthii Mumias makimenereria githurano. Aikari a gicigo giki nimamenereirie maobitha aa borithi makiuga nio macungiriirie gikuu kia mundurume ucio.
Kungi na kuo mirurungano noirathii na mbere mwena wa migori arurungani makihinga barabara na mahiga na gwakia miaki barabara-ini.


text:
Kameme FmKameme Fm News
Indo itakinyaniiirie ikiro kwirikana niciongererekete muno guku bururi-ini
Bururi uyu niukoretwo ugithii hathara nene kumana na indo itakinyaniirie ikiro kuingira guku bururi-ini mugaru na watho. Uhoro uyu uhithuritio ni anyiti itemi hongeini cia kumurika ukinyaniru wa indo, makiuga gicunji kia mirongo ina hari igana kia indo ngurani iria ciendagio ndukaini na thoko-ini itiganite itikinyaniirie ikiro. Akiaria ari mwena wa Namanga muhaka-ini wa Kenya na Tanzania, murugamiriri munene wa ruhonge rwa kuhitana na indo itakinyaniirie ikiro Elema Halake augite nimekugacirithia ugitiri mihaka-ini niguo kurigiriria akenya kureherwo indo itakinyaniirie ikiro.
Mwena-ini wake murugamiriri munene wa kiama kia endia a mbegu cia kuhanda na dawa cia mimera Evelyne Lusenaka arauga ugwati ucio ungiaga kuhitanwo naguo ruhonge rwa urimi rwahota kuhatiririka makiria angikorwo arimi mariendagirio indo itakinyaniirie ikiro.


text:
Kameme FmKameme Fm News
Thirikari kuuga nĩ ĩkwamba kũrũgamia wendia wa fertilizer iria inyihitio thogora mwena wa North Rift
Thirikari yugite ni ikurugamia wendia wa fertilizer ya thirikari iria inyihitio thogora mwena wa North Rift thutha wa uthuthuria kwonania ati andu amwe aria makoretwo makienderio fertilizer iyo ti arimi.
Akiaria ari mucii-ini wa Eldoret makumbi-ini ma NCPB Bett augite wendia ucio ukurugamio kwa ihinda ria ciumia igiri niguo uthuthuria makiria utabanio.
Ihinda-ini oro riu Bett niaugite arimi aria marikitie kuneyana mbembe ciao makumbi-ini ma NCPB nimekwambiriria kwamukira marihi mao kuumagia kiumia giukite.


text:
Kameme FmKameme Fm News
Mĩhang’o ya kũruta mĩĩrĩ ya arĩa magũire na ndege iria-inĩ rĩa Nakuru gũthĩĩ nambere
Mihang’o ya kuruta miiri ya andu aria maguire na ndege iria-ini ria Nakuru noirathii nambere. Mihang’o iyo iratongorio ni maobithaa a guthaitira mogwati Red Cross, maobithaa a kuramata mititu, a nyamu cia githaka, maobithaa a borithi riri mbiraru cia maai onacio cirigiriirwo gwikinyia.
Mihang’o iyo yoire ihinda inene kuona gataru kagiriirwo iria-ini ria Naivasha. Ndege iyo igukuite arume ana, mutumia umwe na ndereba wayo. Mwaria wa thirikari Erick kiraithe augite matikwamba kuhithuria maritwa ma aria mahutirio ni mutino ucio, kinyagia andu ao mamenyithio.


text:
Kameme FmKameme Fm News
Thirikari gutetera itacukia riayo ria kwandika arigitani 100 kuuma bururi wa Cuba
Thirikari nene ni iteteire itacukia riayo ria kwandika arigitani igana rimwe kuuma bururi-ini wa Cuba. Minister wa ugima wa mwiri Sicily Kariuki niwe waritie uu ari mwena wa Nyeri thutha wa iceera riake wabici-ini ya ngavana wa Nyeri Mutahi Kahiga. Oho niakinyiriirie kuuga marigitari aria mararehwo ni aria mari na umenyo wa kurigita mirimu itiganite nio specialists.
Ihinda-ini riu Sicily Kariuki nioritie thirikari cia kaunti kwandika mandagitari aria marikitie mathomo niguo kunyihia wagi wa wira bururi-ini kuona thirikari nene ona ingienda ndingihota gukinyaria riendekithia ria WHO iria yugaga namba ya ararwu ndagitari umwe abatie gutungata.


text:
Kameme FmKameme Fm News
Anene a thirikari kuheo mukaana mururu ni Wamalwa
Thirikari ni igutacukiria makinya anene a thirikari aria mekunyitikana makiendia irio cia guthaitira andu aria magumiirwo ni ng’aragu.
Minister wa utamburukia wa mahinya Eugene Wamalwa uria utongoretie mihang’o ya uheyani wa irio kaunti-ini ya Tana River augire irio iria thirikari iraheyana ibatie guteithia aria mahatiririkite makiria na thirikari iri maitho gutigirira irio icio ni ciakinyira aria mabataire.
Wamalwa ningi ni augire thirikari ni iretha kihonia gia gutuura niguo bururi ndugacoke gwikora haceke oo mwaka oo mwaka riria mbura yaga guthandana.


text:
Kameme FmKameme Fm News
President Uhuru Kenyatta gucakaya gikuu kia mucirithania wa igoti inene Joseph Louis Ongutu
Mutongoria wa bururi Uhuru Kenyatta niatumite ndumiriri ya macakaya kuri muingi wa bururi na makiria family ya mucirithania wa igoti inene Joseph Louis Onguto, uria urakuiriire thibitari-ini ya MP Shah thutha wake kuringika akiuma giikaro-ini kia kunogora mwiri nikio gym.
Thi-ini wa ndumiriri iria itumitwo nyumba-ini cia mohoro President augite ruhonge rwa ucirithania niruuritwo ni mucirithania wa bata na urathingataga gatiba ya bururi mahinda-ini mothe agikinyaniria matua ma macira.
President niathiite nambere na kuuga Justice Onguto aratuwaga macira kuringana na kihoto na wuira uria utengemanitio igoti-ini.


text:
Kameme FmKameme Fm News
Abithaa munene wa borithi kaunti-ini ya Laikipia gutetera maabitha makirikana nimarahurire mahiu rithathi
Abithaa munene wa borithi kaunti-ini ya Laikipia Simon Kipkeu ni ateteire maabitha ake gukirikana nimarahurire rithathi na kuuraga ruuru rwa mahiu mwena wa Latia gicigo-ini kia umbunge kia Laikipia ya rugongo, akiuga ariithi nio maratharikiire maabitha acio a borithi. Ona kuhana oro ugwo mumbunge wa gicigo kiu Sarah Lekorere augite maabitha acio marabatie gutacukia ikinya ringi ithenya-ini ria kuhura mahiu macio rithathi.
Ihinda-ini oro riu munini wa ngavana wa kaunti iyo John Mwaniki ni amenereirie giko giki akiuga ng’ombe itirari na mahitia o mothe.


text:
Kameme FmKameme Fm News
President Kenyatta gutiriha iceera riake bururi-ini wa Cuba
Mutongoria wa bururi Uhuru Kenyatta ni atirihire iceera riake bururi-ini wa Cuba na ambika thabari ya gucokereria guku bururi-ini.
Hindi ya iceera riu ngirimiti ngurani cia ugaciria wa utungata wa ugima wa mwiri, wonjoria na mangi ni marakinyaniirio. Kumana na iceera riu marigitari 100 kuuma Cuba ni meguka guku bururi-ini kuuria o kaunti ikugairwo marigitari 2, riri marigitari 50 a Kenya megutumwo Cuba guthoma makiria.
President akuurire kiharo-ini kia ndege kia Jose Marti thaa imwe ya ruciini mathaa ma Kenya. Hamwe na aria marari nake ni a minister Dr Monica Juma, Rashid Achesa, ngavana wa Kisumu Prof Anyang Nyong’o, ngavana wa Marsabit Mohamud Mohamed Ali hamwe na atongoria angi a ikiro ngurani.


text:
Kameme FmKameme Fm News
Githagathago gutumuka mbunge hindi ya kwaririria mutaratara wa kugathika igoti ria VAT
Kuri na githagathago giikaroini kia mbunge ihinda-ini riri thutha spika wa mbunge Justin Muturi kwiricukwo hari itua riake ria gwitia kura ya keeri igii mutaratara wa kugathika igoti ria VAT na gicunji kia inyanya hari igana.
Muturi auga rekodi nicionania cararuku ati ni kuuma na muigana mukinyaniru wa ambunge gutua itua, na uguo anyitirira ati mutaratara wa kugathika gicunji kia inyanya hari igana hari maguta nihetukirio.
Hau kabere Muturi ekugite ambunge nimeguikia kura ringi, thutha wa ambunge aingi kwambururuka na matukuya makiuga mutaratara ucio uhetukirio na njira ya ngungo. Arugamiriri atumia mbunge-ini Gathoni Wamuchomba wa Kiambu na Catherine Waruguru ni amwe a aria mareganire na kuhetukio kwa watho ucio.
No nake muikariri giti wa kamiti ya mbunge igii banjeti Kimani Ichung’wa akiaria nja wa mbunge nianyururia aria mararegana na kuhetukio kwa watho ucio, akiuga gicunji kia inyanya hari igana igoti-ini ria maguta nonginya gikinyanire.


text:
Kameme FmKameme Fm News
Thirikari kuurio yake irathi iria cithukangitio ni mbuura nene iria ithiite nambere na guthandana
Muikariri giti wa kiama gia aciari bururi-ini Nicholas Maiyo, niathingatite thirikari yambiririe waki wa irathi iria ithukangite kurumirira mbura nene iria ithiite nambere guthandana icigo ngurani cia bururi. Akiaria mwena wa Eldoret, Maiyo oroho nioritie thirikari cia matuura gwikirira waaki wa daraca iria irikitie guthererio ni maai na iria citumagirwo ni arutwo kaingi na kaingi kuringa njuui


text:
Kameme FmKameme Fm News
Archbishop Justin Welby kuuga mabũrũri ngũrani nĩ mabatiĩ kwambĩka mĩtaratara ya kũnina ndũgamano
Mutongoria wa kanitha wa Anglican thiinii wa thi uria nowe Archbishop wa Canterbury Justin Welby augite mabururi ngurani nimabatii kwambika mitaratara igwete ya kunina ndugamano iria cingicungiriria ngahiha. Welby arutire ndumiriri iyo ari kanitha-ini wa All Saints Cathedral guku Nairobi hindi ya igongona ria gukunguira miaka igana rimwe ria kanitha wa Anglican guku bururi-ini.
Hindi ya igongona riu mutongoria wa bururi Uhuru Kenyatta niagiire na kanya ga gucemania na mutongoria wa NASA Raila Odinga ari rita riao ria mbere gucemania kuuma bururi utabanie githurano kia njoko gia giturwa kia u-president. Akiariria etikia aria megwikinyitie igongona-ini riu president niaugire thirikari ni iguthii nambere na kurutithania wira na makanitha itemi-ini ria kumurika tabarira itiganite cia uthii wa nambere.


text:
Kameme FmKameme Fm News
Thirikari kwiranira mirioni imwe kuri uria ugukunyanira mwikuirwo munene wa njuragano cia Mt Elgon
Thirikari ni iraniire kimanjika gia ciringi mirioni imwe kuri uria ugukunyanira kimaramari kinene kia njuragano iria ikoretwo igumiire gicigo kia Mt Elgon kaunti-ini ya Bungoma ica-ini ikuhi.
Timothy Kiptanui uria uikaine muno ta Cheparkach athiite riuriro riri thirikari irikitie kwanirira mukana wa kuuma nja utuku thi-ini wa matura ma Cheptais kuria kwihire makiria ni njurugano icio.
No ona kuri ouguo aikari nao nimatetete makiuga Curfew iyo ni imagathikiire mihinga miingi makiria.


text:
Muhuraniri wa giturwa kia mutongoria wa bururi ta mundu kiumbe Peter Solomon Gichira uria watwaritwo igoti-ini akienda kwi ikia nyumba-ini ya micemanio ya KICC thutha wake kwaga gutherio kuhuranira giturwa kiu ni kamiti ya ithurano na mihaka, riu nieyeheretie kihitahitano-ini kiu na kuga ekunyita mbaru mutongoria wa bururi Uhuru Kenyatta.
Gichira niamenereirie ngwataniro ya NASA akiuga ina njama ya gukaiya kura, Gichira niathiite na mbere kuuga aria marerugamia ta andu kiumbe hari umathi wa giturwa kia mutongoria wa bururi nikurihwo marihitwo kugayania kura cia Uhuru Kenyatta.


text:
Munini wa mutongoria wa bururi William Ruto nionekete gucenjia murugamo wake hari ndereti igii gutabanio mogaruruku gatiba-ini ya bururi kuhitukira kura ya mawoni, akiuga aria makoretwo makihurira ndebe undu uyu ni wira matari wa kuruta kwona nimariganiirwo ni wira uria mathuriirwo ni muingi wa bururi.
Miario ino ya Ruto niyonekete gukindirwo ni mutongoria wa bururi Uhuru Kenyatta uria uthingatite atongoria gutiganiria uteti na handu-ini ha uguo gutungatira muingi uria wamathurire.
Mwaura wa Gunya ni mwandiki witu.


text:
Mutongoria wa bururi Uhuru Kenyatta nieraniire guthondeka mieke ya mawira mirioni 6.5 makiria kuri mbeu njithi wona ayiukia wathani itina ria keri .
Uhuru uria ukwaragia na akenya imwe kwa imwe kuma thingira wa iregi kuhitukira nenda cia ukinyaniria itiganite niagiire na kamweke ga kwamukira ciuria kuma kuri akenya na oho agia na mweke wa kumacokeria ciuria icio .
Itacukia riri riukite mathaa manini mbere ya gutabanio kwa ndereti ya bururi iria irakuruhania aria marahuranira giturwa kia mutongoria wa bururi muthenya wa ruciu cukuru-ini wa university wa Catholic


text:
Kameme FmKameme Fm NewsKameme News
Kiama kia Third Way Alliance guthii nambere kuungania irore cia kuhitukia kugie na kura ya mawoni
Kiama kia Third Way Alliance kiugite nokirathii nambere na kuungania irore cia gutwara gwa kamiti ya ithurano na mihaka IEBC niguo bururi utabanie kura ya mawoni.
Mutongoria wa kiama kiu Ekuru Aukot augite gukinyaniria na riu monganitie irore makiria ma ngiri Magana matandatu, cia akenya aria maikaraga kaunti-ini ya Nairobi, Kiambu, Naikuru na Isiolo.
Niathiite nambere na kuuga akenya aingi nimaranyita mbaru riendekithia ria gucenjia ihengere imwe cia gatiba itemi-ini ria kunyihanyihia iturua cia utongoria.


text:
Kameme FmKameme Fm News
Aria matumaga andu mena mawathe kuhothithia mbeca guuku Nairobi kurutirwo mukaana
Aria matumaga andu mena mawathe kuhothithia mbeca guuku Nairobi kurutirwo mukaana
Thirikari ya kaunti ya Nairobi niirutite mukaana wa guthitanga andu aria makoretwo magituma andu mena mawathe icigo-ini ngurani cia Nairobi kuhothithia mbeca.
Minista wa githomo kaunti-ini ino Janet Muthoni Ouko augite mungururio wa kweheria andu acio oro undu umwe na kuhitana na aria mamarehaga, uraroka kwambiriria muthenya wa umuthi.
Muthoni Ouko augite itacukia riu ni itemi-ini ria gutheria mucii uyu wa Nairobi, akiuga nimekwandikithia muigana wa andu aria mena mawathe a Nairobi nigwo maheyagwo uteithio.


text:
Kameme FmKameme Fm News
Mumbunge Moses Kuria gubanga gutwara mutaratara wigii kahua mbunge-ini
Mumbunge Moses Kuria gubanga gutwara mutaratara wigii kahua mbunge-ini
Mumbunge wa Gatundu South Moses Kuria,niarethagathaga gutwara mutaratara wa watho mbunge-ini wigii kahua,gutigirira thithino ya arimi a kahua ndinorira thi niguo magie na umuthio.
Akiaria tabarira-ini ya Arahuka ,Kuria auga nikieha kuona murimi wa kahua agikua ngoro,thutha wa kahua kwaga mutaratara mwega wa wendia
Niauga nikieha kuona Kenya ndingihota gwikonyorera kahua,kuria riu kahua ga guku bururi-ini gatigiirwo mabururi mangi kwiguna na kunyarira akenya.


text:
Meru FmMeru Fm Business
Charles Nyachae kumeneria abunge
Mukariri giti wa kamiti ya ugaruruku bwa katiba CIC niwe Charles Nyachae nameneretie abunge niuntu bwa kurega gukurukia ndwaria cia watho buria katiba iraugaga bwikwe mbere ya narua ikinya.Jau ni nyuma yao kwongera na mwaka jumwe kagita ka gukurukia ndwaria iu iria barari na miaka itano ya gwikurukia.Miario iu nigwati mbaru ni munene wa watho Prof. Githu Muigai uria ukuuga ngugi ya kuthithia watho ni ya abunge.Amwe na jau mubunge wa Gem Jakoyo Midiwo ariuga ngugi ya kuthuranira ndwaria iu ni ya rwang’i rwa wathani thirikarine nene ti mbunge.
Kunari ouu Ma-Governor nibetite na mbere guteta bakiugaga ndwaria imwe ikurukitue gaikwenda kunenkanira ngugi ya thirikari ya County kiri thirikari nene.
O kagitene kau ma-governor nibarombete kagita ga kamiti iu ya ugaruruku bwa katiba kongerwa nikenda itigiire ndwaria iu cionthe igukurukua mbere yayo kuthirua.


text:
Kameme FmKameme Fm News
Mumbunge Simon King’ara kwiranira kunina muhatikano wa ngari mwena wa Githurai
Mumbunge Simon King'ara kwiranira kunina muhatikano wa ngari mwena wa Githurai
Mumbunge wa Ruiru Simon Ng’ang’a King’ara nieraniire kunina muhatikano wa ngari mwena wa Githurai 45 na makiria hakuhi na muthiururuko kana roundabout ya Githurai, oro hamwe na hakuhi na ha reri.
Ariitie uu hindi ya iceera riake mwena ucio mari hamwe na ma engineer a waki wa barabara na maabithaa a ruhonge rwa ukuria wa Nairobi na matuura maria marigiciirie. King’ara niongereire kuuga ica-ini ikuhi thirikari ni ikwambiriria waki wa barabara ya Chuma Mbili guthii cukuru wa muthingi wa Mwiki na kwa DO.
Ihinda-ini oro riu aikari a mwena ucio nimagathiriirie mubango ucio makiuga nimakoretwo magithinika muno kurumirira muhatikano wa ngari barabara-ini.


text:
Kameme FmKameme Fm NewsKameme News
Kiama kia ene ngari cia guthomithania utereba gucakaya mutino muru wa barabara uria urahanikire mwena wa Fort Tenan
Kiama kia ene ngari cia guthomithania utereba nigicakaite kurumirira mutino muru wa barabara uria urahanikire muthenya wa ira mwena wa Fort Tenan kaunti-ini ya Kericho na gucungiriria ikuu cia andu 56. Muikariri giti wa kiama kiu John Mwatha arauga hena andu maragondereire wira-ini wao amu mbathi iyo ni irakuwite andu aingi gukira uria ibatii na ningi ndirari na maruwa ma kumitikiria kuruta wira mathaa-ini ma utuku.
Ihinda-ini oro riu niaugite ndereva wa mbathi iyo arari na minoga miingi na kwaiya gukorwo nikio mutino ucio urahanikire.


text:
Kameme FmKameme Fm NewsKameme News
Ngavana Kimemia kuuria EACC ike uthuthuria wigii utonga uria uhithitio mabururi ma nanja
Ngavana wa kaunti ya Nyandarua Francis Kimemia nioritie ruhonge rwa kuhurana na ungumania guku bururi-ini EACC, undu umwe na mutongoria wa thitango cia muingi guika uthuthuria mbara nginyo, kurumirira mambilioni ma mbeca maria marerikana mahithitio mabururi ma nanja.
Oho Kimemia nioritie EACC guika uthuthuria makiria kuri ene kandarathi aria marihirwo mbeca cia tabarira itiganite na iria ciagire gukinyanira kaunti-ini ya Nyandarua.


text:
Kameme FmKameme Fm News
Gikombe kia World cup gukinya guku bururi-ini
Akenya mari na mweke wa kuona maitho kwa maitho gikombe gia thi kiria kiuikaine na FIFA wold cup trophy.
Uu ni thutha wa gikombe giki gukinya guku bururini miaraho ya umuthi, kuria kiamukiriirwo ni minister mweru wa mathako Rashid Achesa undu umwe na murunawe wa ugendi Najib Balala.
Gikombe giki kwa ihinda riri kiri thingira-ini wa iregi kuria mutongoria wa bururi Uhuru Kenyatta atanyitwo gukiamukira mbere ya akenya muthenya wa ruciu kwirorera gikombe giki nyumbaini ya micemanio ya KICC.
Mbitika cia mwaka uyu cia world cup cigathakirwo Russia kwambiriria mweri-ini wa gatandatu.


text:
Kameme FmKameme Fm News
Deputy President William Ruto gukirira mung’ethaniro iguru rigie mehaririria ma githurano
Munini wa mutongoria wa bururi William Ruto niakumithitie mung’ethaniro akiuga niwandikiire marua honge cia mabururi ma nanja magitanga thirikari iguru rigie mehariria ma githurano kiria giatigaria thiku 13 tu gitabanio. Ruto augite kihonia kia mathiina ma bururi uyu matiri mokoini ma athungu, indi kiri na akenya aria makarika irebe-ini guthura atongoria aria mekwiyendera. Araragia mwena wa Likuyani kuria aratwarire kambe-ini cia kiama kia Jubilee.
Ohoro Ruto nioritie Raila Odinga atige kwagagaia honge cia thirikari akiuga agiriire gucindana na President niwe uri kihitahitano-ini kia utongoria.


text:
Kameme FmKameme Fm NewsKameme News
Jacque Maribe kuhungwo mahuri ni borithi iguru rigii kuragwo kwa Monica Kimani
Mwandiki wa mohoro Jacque Maribe niarahungirwo mahuri ni borithi iguru rigii kuragwo kwa muiritu Monica Kimani, uria wiriga kuhithukio thiku nini oragitwo.
Borithi maugite matiraiyukia Jackie Maribe ta mwikuirwo no nimarenda kumenya uhoro makiria thutha wa mwikuiro wa ngero iyo uria mari na ndugu ya kiwendo Joseph Irungu kana Jowie, gukorwo ari na nguraro ya rithathi.
Maribe aretitwo ceceni-ini ya borithi ya Kilimani na thutha-ini aratwarwo giikaro-ini kinene kia DCI, kuria araumagaritio ni wakiri wake Katwa Kigen. Borithi nimathiite nambere kurigiriria ngari ya Maribe ikirikana niyahuthirirwo ni mwendwa uyu wake muthenya uria ngero ya kuraga Monica yahanikire.
Kungi nakuo atongoria aria marekinyitie mitha-ini ya mahoya ma Monica mwena wa Thika magitongorio ni ngavana Ferdnard Waititu nimarendekithirie ekuirwo a uragani matigacoke kurekererio na bondi.


text:
Ministry ya iganda na wonjoria ni iruguritie mutaratara mweru wa mawatho maria morotereirio kumatia mihango ya wonjoria guku bururi-ini hamwe na nja ya bururi , mutaratara-ini uria urakurikana ta National Trade Policy , mworoto-ini wa gutigirira ruhonge ruru nirwacangira na gikiro kinene hari gukura kwa utonga wa bururi.
Mutaratara uyu uruguririo hindi ya kuhingurwo gwa kigomano kia nduku ithatu kiria kirehete hamwe anyiti itemi ngurani kuuma honge-ini cia wonjoria na kiria kiratabanirio guku Nairobi .
Muigai wa Gathungo atinda kuo na ino niyo riboti iria atumathiire.


text:
Kameme FmKameme Fm NewsKameme News
President Uhuru gucakaya gikuu kia muini nguthi wa nyimbo cia mataaro Joseph Kamaru
Mutongoria wa bururi Uhuru Kenyatta, munini waake William Ruto, na mutongoria wa mung’ethaniro Raila Odinga nimatongoririe bururi hari gucakaya gikuu kia muini nguthi wa nyimbo cia mataaro Joseph Kamaru.
Kamaru akoretwo atekuigua weega kwa ihinda, na akuiriire thibitari-ini ya MP Shah kuria araguthukirio thutha wa kwiihirwo ni mwiri. Muingi niutariirie Kamaru ta muini nguthi ugutuura aririkanitwo niundu wa nyimbo ciake cia mataaro ma kirathi kia iguru, na gucokia ruui mukaro ruuriri-ini rwa Gikuyu.
Kamaru ahurukire eena ukuru wa miaka 79. Aciarirwo mwaka-ini wa 1939, mwena wa Kangema, Murang’a na akiambiriria kuina mwaka-ini wa 1956. Kamaru egutuura aririkanagwo niundu wa nyimbo ciake, ta Muhiki wa Mikosi, Tiga Kuhenia Igoti, Wendo wa Cebe Cebe, Nindarega, Charia Ungi na nyimbo ingi mwaki mwaki.
Aroohuruka uhoro Mzee Joseph Kamaru.


text:
Kameme FmKameme Fm News
Kieha kugumira ituura ria Ndundori thutha wa ngaari gucinwo mutitu-ini wa Ndundori
Kieha nikigumiire ituura ria Dundori mwena wa Bahati Nakuru, thutha wa andu matoikaine gutwara ngaari mutitu-ini wa Dundori thiini, na kumimundia mwaki. Kurerikana ngaari iyo igutwaritwo mutitu-ini ucio utuku, na thutha wa dagika ciigana una nirio monire ndogo riera-ini.
Gutiramenyekana kiria gitumire ngaari iyo icinwo, amu aikari marauga matinoona mundu ona umwe gicanjama-ini, riri makaiite niundu wa kuhaguka kwa ugitiri kuu Dundori. Ngaari iria iracinirwo ni Toyota Fielder, ya rangi muiru, KCL 509Z.
O kuu Dundori, mihang’o yothe ya biacara niirugamite, thutha wa kuiywo gwa transformer iria iheanaga utungata wa thitima kuri makiria ma micii 200, thibitari, thukuru hamwe na biacara.


text:
Kameme FmKameme Fm NewsKameme News
Igoti inene ria Naivasha guteaniria ihoya ria Nordin Haji ria kwenda ciira wa ndemu ya Patel uthamirio Nairobi
Igoti inene ria Naivasha niriteyaniirie ihoya ria mutongoria wa thitango cia muingi, ria kwenda guthamio gwa ciira wa ndemu ya Patel kuuma Naivasha nginya Nairobi. Mucirithania Richard Mwongo augite mwena wa thitango niwagiite kuonania itumi nginyaniru cia gutuma ciira ucio uthamio.
Mwena wa thitango waikitie ihoya riu ukiuga eene ndemu a Patel na maobithaa angi a thirikari aria mathitangitwo na kuraga andu 48 matekwenda, makoretwo magithoga ciira ucio, hamwe na kuhe mukana aira ciira-ini ucio.
Ihinda-ini riu Mwongo niathanite ciira ucio ugacokereria guthikiririo igoti-ini ria Naivasha, kwa ihinda ria kiumia kimwe giukite.


text:
Kameme FmKameme Fm NewsKameme News
MCAs kaunti-ini ya Machakos kuuga kiumia giukite nimegutabania mururungano wa thayu
Ma MCAs ngurani kaunti-ini ya Machakos maugite kiambiriria-ini gia kiumia giukite nimegutabania mururungano wa thayu tauni-ini ya Machakos makinyita mbaru ngavana wao Dagitari Alfred Mutua.
Matongoretio ni MCA wa Kangundo West Titus Kaloki, maugire atongoria amwe nimakoretwo magithoga mirutire ya wira ya ngavana Mutua ona thengia wa gukorwo erutiire gutungatira muingi wa kaunti iyo.
Oho nimahete mukana atongoria a kiama kia Wiper aria mena itanya ria guthararia ona kana gututhura ngahiha hindi mururungano ucio.


text:
Kameme FmKameme Fm NewsKameme News
DPP Nordin Hajji kwendekithia ciira wa DCJ Philomena Mwilu ucokererie
Mutongoria wa thitango cia muingi Nordin Hajji niacokire igoti-ini umuthi, akienda ciira uria ugumiire munini wa mucirithania munene Philomena Mwilu ucokererie na uthamio kuuma igoti-ini inene nginyagia igoti-ini ria kungethanira na ngukumio.
Ciira wa Mwilu wambite kurugamio ni igoti no Hajji kuhitukira munini wake Dorcas Oduor, arenda uthii nambere na Mwilu ahingurirwo thitango.
Mwilu agumiirwo ni thitango cia kwamukira ihaki, uhuthiri muuru wa wabici, gwithema kuriha igoti na thitango ingi.


text:
Kameme FmKameme Fm News
Gikundi kia ambunge gukumithia mandagitari aria mambaga kuroka mathibitari-ini mao kiumbe na mandikitwo ni thirikari
Gikundi kimwe kia abunge nigikumithitie mandagitari amwe a guku bururi-ini, aria makoretwo mahingurite mathibitari mao kiumbe na nomandikitwo ni thirikari. Magitongorio ni mumbunge wa Mwea Wachira Kahiga na mumbunge wa Kiambaa Paul Koinange, abunge aya maugite mandagitari aya marokaga maclininic-ini mao, magicoka guthii thibitari-ini cia thirikari ni anogu nauguo kwaga kuheana motungata mega kuri arwaru. Maritie uguo hindi ya gucerera mumbunge wa Juja Francis Munyua Waititu kana Wakapee.


text:
Kameme FmKameme Fm News
Miiri ya andu 4 kuhithukio daraca-ini ya Kamulu-Joska Kangundo Road
Miiri 4 niihithukirio daraca-ini ya Kamulu-Joska barabara-ini ya Kangundo Road, thutha wa guthererio ni kiguu ruui-ini rwa River Athi. Andu acio marathereririo muthenya wa ira, thutha wa ruui ruu kuuna, kurumirira mbura nene iria irathii nambere guthandana.
Kuhithukio kwa miiri iyo gukinyithitie makiria ma miiri 10, ya andu aria makuite kuumana na muiyuro. Kungi nakuo kaunti-ini ya Machakos aikari a icigo imwe matirahota kuuma nyumba thutha wa nyumba ciao kwaarahirwo ni kiguu.


text:
Akenya aria ana mohetuo kioho kia maica bururi-ini wa Sudan ya muhuro ni marikitie kurekererio na kunengeranuo kuri family ciao thutha wa gukinya guku bururi-ini muthenya wa ira, ni thutha wa mutongoria wa bururi Uhuru Kenyatta kuaririria uhoro uyu na President wa Sudan ya muhoro Salva Kiir undu uria uracungiriirie ohuo aya kurekio.
Mwandiki mukaru wa maundu ma nanjaa Monica Juma augite akenya nimabatii gukoraguo makirumirira mitaratara iria yagiriire mbere ya maumite nja ya bururi guthii gwetha mawira akiuga akenya aingi nimakoretuo makionera uuru mabururi matiganite magithii guetha mawira.
Maina wa Mwangi ari na uhoro uyu makiria.


text:
Kameme FmKameme Fm NewsKameme News
Makiria ma arimi 1000 a thothaiti ya Akuisi Farmers Subukia gutabania mururungano
Makiria ma arimi ngiri imwe aria ni amemba a thothaiti ya Akuisi Farmers mwena wa Kabazi Subukia, nimaratabanirie mururungano makimenereria arugamiriri a kambuni iyo niundu wa uhuthiri muuru wa wabici.
Mururungano ucio uratabaniirio gicagini gia Kiremba kuria ningi maugite indo ciao ikoretwo ikihuthirwo uuru makiuga arugamiriri ao nimathaganitie njama ya kuhingura akaunti ingi matamenyithitie amemba.
MCA wa gicigo kiu Peter Mbae niamenereirie arugamiriri acio na kuria thirikari nene iingirire, thutha wao kung’athia gwikinyia gutangikira mateta macio ma amemba.


text:
Kameme FmKameme Fm News
Nicholas Biwott kugathiririo ta mutongoria mwirutiri na wina kiiyo
Mutongoria wa tene wa bururi wa Tanzania Jakaya Kikwete nioritie mutongoria wa bururi Uhuru Kenyatta na mutongoria wa ngwataniro ya NASA Raila Odinga matigirire thayu wa bururi uyu ndunahurunjuka hindi na thutha wa githurano giukite.
Akiaria igongona-ini ria mahoya ma mutigaire minister wa tene Nicholas Biwott, Kikwete augire Tanzania ni ikurugama na Kenya gutigirira githurano kiu nigiatabanio na njira ya thayu.
Hindi ya igongona riu riria ritabaniirio kanitha-ini wa AIC guku mucii-ini wa Nairobi mutumia wa mutigaire Hannie Biwott augire muthuri wake arari muthuri wa bata na urerutiire gutungatira muingi ari thirikari-ini ona mucii.
Mwena-ini wake muikariri giti wa kigina kia andu aria makoragwo na mawathe Christina Pratt Kenyatta augire mutigaire Biwott akoretwo agiteithia kigina kiu kwa miaka mirongo itatu na mugwanja eta mwambiriria wa kigina kiu.


text:
Kameme FmKameme Fm News
Ngwataniro ya NASA gukumithia thirikari ya Jubilee
Oringi ngwataniro ya mungethaniro NASA nikumithitie thirikari nene ikiuga Jubilee ni irathagania gukahuthira biraru cia KDF hindi ya githurano itemi-ini ria kuguoyohia aikia akura.
Makiaria nyumba-ini ya orange house kuhitukira ndumirir iria ithomirwo ni senator wa Bungoma Moses Wetangula, atongoria aya maugite ikinya ta riir norithararie mihang’o ya uikia wa kura makuiga matigwitikiria.
Oho NASA ikauga nikieha kuona thirikari iragweta tu icigo iria mungethaniro unyitangwo mbaru ta kundu kuri na ugwati wa gututhuka ngui hindi ya ithurano.
Ningi NASA yauga minister munyitiriri wa ugitiri Dr. Fred Matiang’i ni araingiriira ithurano thutha wake kuuga andu matigetikiririo guikara ceceni-ini cia uikiria wa kura mundu atari na rutha, na ningi mauga nimeharirire kuigana niundu wa githurano.


text:
Kameme FmKameme Fm NewsKameme News
President Uhuru Kenyatta gwikira kirore watho wa kigina wa 2018 uria urahitukirio ni mbunge muthenya wa ira
Thiku imwe tu thutha wa ambunge kuhitukia wa kuongererwo kwa igoti ria gicunji kia 8% maguta-ini, riu mutongoria wa bururi Uhuru Kenyatta niekira watho ucio kirore.
President ekurokeirio watho ucio ni spika wa mbunge Justin Muturi, na awikira kirore maitho-ini ma munini wake William Ruto, minista wa kigina Henry Rotich gatagati-ini ka atongoria angi.
President ekirite watho uyu kirore oriri ambunge matiganite marutite mukaana wa guthii igoti-ini kurigiriria watho ucio kurutithio wira.
Kungi nakuo ona muteteri wa ihoto cia muingi Okiya Omutata onake erekerire igoti-ini kurugamia watho ucio makiuga ndunahitukio kurumiriira mitaratara iria yagiriire


text:
Kameme FmKameme Fm News
Commander wa borithi mwena wa Mombasa kurutira mukaana matereba a mbathi cia thukuru aria marathii iceera utuku
Commander wa borithi kaunti-ini ya Mombasa Johnstone Ipara niarutite mukaana muhiu muno, kuri matereba a bathi cia thukuru, iria ciraceera mwena wa Gicua-ini; makiria aria marathii mathaa-ini ma utuku.
Ipara augite dereba a ngari cia thukuru aria mekunyitakana mathaa-ini ma utuku nimekwoerwo ikinya ihiu ria kiwatho.
Oho ningi Ipara niaugite ugitiri nimugacirithie mwena wa Mombasa makiria kahinda-ini gaka kuri na ageni kuuma ituri ini mwanya mwanya cia bururi.


text:
Thibitari ya Kiambu level five kumurikwo niundu wa kuuga mwana umwe niakuite
Thibitari ya Kiambu level five niimurikitwo niundu wa kiria kuratuika ni kwaga wuigiririki na gutangatha mwana wa ciumia ithatu gukorwo akuite no uhoro ucio ugakorwo ni wa maheni.
Mwana ucio aatwaritwo thibitariini iyo no agitangathwo gukorwo akuite na family yake ikiheeyo maruwa ma kumuthika.
Ndereba wa taxi James Kamau uria wakuiite mwana ucio niguo agathikwo augite oonire mwana akihuhia na akiuria family imutware thibitariini ya Kigumo.
Mwana ucio niaacokire agithamirio thibitariini ya Gatundu level five.
Abithaa murugamiriri wa ugima wa mwiri county-ini ya Kiambu Joseph Karega augite maabithaa aake nimarathuurima uhoro ucio.


text:
Ekuirwo aria mahithukiire nyumba ya muhuri biacara umwe mwena wa Matuu na makiiya indo cia muigana wa ciringi 650,000 nimatuiriirwo kioho kia miaka itano na itatu ni igoti ria Kithimani.
Jacob Mutunda Kilonzo, Kelvin Mutie Mutunga na Solomon Mutuku aria marakinyitio mbere ya mucirithania Gilbert Shikwe kuria maranyitikanire na mahitia ma kuonekana na indo cia kuiywo mweri wa gatatu mwaka uyu.
Kevin Mutie Mutunga agutumikira kioho kia miaka itano nake Solomon Mutuku na Jacob Mutinda matumikire kioho kia miaka itatu o mundu.


text:
Kameme FmKameme Fm News
Namba ya aria makuite mutino-ini wa barabara ya Thika guthii Garissa gukinya 18
Muigana wa aria makuite kuumana na mutino wa barabara ituura-ini ria Kilimambogo barabara-ini ya Thika guthii Garisa hwai wa ira wongererekete nginya andu 18 , eeri ao mari ciana 2 cia miaka 7 na 9 , gukirikana matatu iria iraguthanire na rori irakuite andu 22.
Nayo rori iyo ira iraguthanire na matatu irakuite andu 3 guku muthii umwe wa maguru ana mutwarithia umwe wa bodaboda magikuruhanio mutino-ini ucio na oguo andu othe aria marakuruhanirio mutino -ini ucio magakinyiria 27.
Andu 9 aria maragiire na nguraro ni mathite na mbere gutangikirwo thibitari-ini ngurani thiinii ya kaunti ya Kiambu na andu 2 nimarikitie gutwarwo thiinii wa thibitari nene ya Kenyatta (KNH) guku Nairobi nao angi atandatu magakoma thibitari-ini ya Thika level 5.
Matatu ino ya Kinatwa Sacco iria irerikana irageragia gwithema kugutha mundu wa nduthi niirakirukite watho wa barabara kuona niirakuiite athii makiria ma uria yagiriirwo.
Thutha wa mumbunge wa Thika Eng. Patrick Wanaina gwikinyia haria mutino ucio urahanikiire niarokiriire borithi a traffic na maobithaa a ruhonge rwa NTSA na oho aroria matereba gukorwo na wuigiririki mahinda maya na mambura.


text:
Meru FmMeru fm news
Muthomi Njuki kumenereria baria bakuga budget ya Kaunti iu itiganite
Gavana wa Kaunti ya Tharaka Nithi Onesmus Muthomi Njuki niameneretie na inya antu baria bathiite nambere gutambia nguutu bakiugaga budget ya Kaunti iu itigananitie nteere jinthi.
Muthomi ararie mama nteere jia cukuru ya primary ya iriani mukothima ward giathini kiria kirakinyitwe ni mubunge wa tharaka gitonga murugara ,mwenda gataya, gitonga kithuka wa nkondi na bangi.
Nawe mca wa Mukothima Mwenda gataya ariuga budget iria yetukirue ni Kaunti ya Tharaka Nithi ina tumauntu na ki budget iu ingi tuthiite nibwiri kwiganania nteere jionthe .
Oho gataya niakanite naauga guuti mbeca senator wa tharaka prof Kithuure kindiki aratumanite ngiri 100000 ta buria kureririkanire muthenya wa igoro naauga kindiki atumanaga niaguga we mwene..


text:
Kameme FmKameme Fm NewsKameme News
Minista wa ugitiri Fred Matiang’i kuurio aingirire uhaguku wa ugitiri Kayole
Anyiti itemi ruhonge-ini rwa ukuui mwena wa Kayole nimoritie minista wa ugitiri Fred Matiang’i, kuingirira uhaguku wa ugitiri mwena ucio makiuga mabithaa a borithi nimagondereire.
Uu ni kurumirira kuragwo kwa muruti wira umwe wa matatu ni mbatuni ya nyanake irerikana ikoretwo ikiagagia andu a matatu mwena ucio, undu uria uracungiriirie mugomo na mururungano munene muthenya wa ira.
Nimaugite thengia ya gukunyanira nyanake icio, borithi matikoretwo magitacukia makinya uria kwagiriire, riri OCPD wa mwena ucio Joseph Gichangi augite nimarikitie guikia ngono ekuirwo amwe.


text:
Kameme FmKameme Fm News
Mutumia kuuraga muthuriwe na gute mwiri wake mabebe-ini.
Mutumia umwe kuuma itura ria Kahuho Kabete nioragite muthuriwe na njira ya kumugutha mutwe na cuma na thutha ucio agakururia mwiri wake na kuute mabebe-ini.Kuringana na aria mareyoneire ndeto ino niati uriri uria mutumia uyu makomaga na muthuriwe urari na thakame na muiri wa mutigairi urari muguthe mutwe kuria urari na marima matatu na oho gugatuika kurari na cuka uraihuire thakame uria uratetwo kioro.Mutumia uyu riu niakinyitio igoti-ini niguo guteithiriria hari uthuthuria wa gikuu kia muthuriwe.


text:
Kameme FmKameme Fm NewsKameme News
Mundurume umwe gukua hau hau na ndereba gutigwo na nguraro mutino-ini wa barabara Makueni
Mundurume umwe uria ni ikanga ria lori ni akuire hau hau, riri nake ndereba atigirwo na nguraro njuru. Uu ni kurumiriira mutino uria ukuruhanirie lori iyo, iria iteire mwekera ikigeria kuhitunga ngari ingi mwena wa makindu kaunti-ini ya Makueni.
Kommanda wa traffic gicigo-ini giki James Rasungu, augite lori iyo ni ihutirie mbathi na ngari ingi, na akoria matereba kugia na wuigiririki niguo kurigiriria mitino.


text:
Kameme FmKameme Fm News
Raila Odinga kuuga bũrũri wa Kenya nĩ ũbatiĩ gũteithĩrĩrio nĩ thĩ cia nanja
Mutongoria wa mung’ethaniro Raila Odinga niaugite bururi wa Kenya niubatii guteithiririo ni thi ingi, akiuga bururi uyu ni ugumiirwo ni thiina munene.
Raila augite akenya a icigo imwe ni manogete na nikio marendekithia kwiyahurania na mombe gabururi kao. Akiaria ari mucii-ini wa Washington DC bururi-ini wa America, Raila augite bururi uyu niwagiriire gutharwo na ihenya uria kungihotekeka.
Gukiri uguo riu Raila akauga arenda githurano giothe gicokerwo weru, akiuga githurano gia tariki mirongo iiri na ithathatu mweri muhituku gitiari kia uuma na wuigiririki


text:
Meru FmMeru Fm Business
Thirikari kuria aritani ba university meberie igamba riria bathitangite SRC
Thirikari niyuritie aritani ba university cia muingi kweberia igamba riria bathitangire kamiti ya gutegera micara ya muingi SRC kenda kuejana kaanya miario iguru ria ngwataniro iria bakwariria ithithika.
Akiaria mbere ya kamiti ya bunge yegie kithomo minister wa kithomo Mbarothi Amina Mohammed augite iario gatagati ka thirikari na aritani bau ikwamite kuumania na igamba riu iria ikurigiria gutegerwa kwa uriti ngugi bwa aritani bau.
Amina nake auga kinya kethira thirikari nicitaniritie kuthiria mugomo jwao jria jutonyete kiumia kiaju kia bithatu aritani bau bethiritwe bagikira mikana iria itumite ntaira ya mpwi irega kwonekana.
Kagitene o kau augite aritani bau nibarikitie kiriya mishara yao yonthe amwe na kuritithua ngugi kwa ngwataniro ya uriti ngugi ya 2013-2017 giutati na uria kurerikana au kabere ni atongeria ba kiama kia UASU .
Nandi baboritie kuregeria murungamo jwao kenda ntaira ya mpwi yonekana.


text:
Kameme FmKameme Fm News
Seneta Irungu Kang’ata kuuria thirikari ya Murang’a yongerere kigina kia ugima wa mwiri
Seneta wa Murang’a Irungu Kang’ata ni oritie thirikari ya kaunti yake kwongerera kigina kiria ihuthagira na mihang’o ya ugima wa mwiri niguo kugaciria utungata makiria.
Kang’ata augite hari bata gwicurania gutabania ona waki wa thibitari ingi thii-ni wa kaunti iyo niguo kuhuthia ng’endo ndaya cia andu magietha urigitani.
Seneta Kang’ata uria nowe munini wa muhuri mucarira mbunge-ini ya Senate, aritie uu ari thukuru-ini wa muthingi wa Gakuyu mwena wa Kahumbu Kigumo, kuUria aratwarite kambi ya urigitani wa maitho kuri aikari gutari marihi.


text:
Atongoria kuuma kaunti ya Meru na Tharaka Nithi nimeraniire gukanyita mbaru munini wa mutongoria wa bururi William Ruto hindi ya githurano kia mwaka wa 2022.
Ihindai-ini o riu atongoria aya nimatugiritie ikinya ria mutongoria wa bururi Uhuru Kenyatta ria kwamura uria wari ngavana wa Meru Peter Munya kanjui-ini yake ya maminista guku makiuria Ruto ndakanariganirwo nio wona aiyukia matamu ma utongoria.
Mwena-ini wake Ruto nioritie ateti metheme na uteti utari kiene na handu-ini hao marongorerie gutungatira muingi


text:
Kameme FmKameme Fm News
Ngavana Waititu kũũria NASA ĩtheme gũthoga meharĩria ma gĩthurano gĩa tarĩki 26
Ngavana wa Kiambu Ferdinand Waititu nioritie ngwataniro ya NASA itheme guthoga mehariria ma githurano kia muthi wa Kana kiumia giukite, na njira ya kuhinyiriria miario na kiama kia Jubilee.
Akiaria na andiki a mohoro riria egucerete thibitari-ini ya Thika Level 5 Waititu niaugite arumiriri a Jubilee makurite maitho kuona uria kamiti ya ithurano IEBC ikuruta wira wayo, na akamiuria itheme kuiyukia mirugamo ihana ya kunyita mbaru thigithi ya mung’ethaniro.
Gukiri uguo Waititu nioritie President Uhuru Kenyatta eke mituki gwikira kirore mogaruruku mawatho-ini ma ithurano, niguo gwithema kugathikirwo mihinga mbere ya muthi wa githurano kiu.


text:
Kameme FmKameme Fm News
Mbunge guteyaniria ihoya ria wakiri Adrian Kamotho ria kwenda CJ Maraga na commissioners amwe a JSC meherio
Bunge niyaregana na ihoya ria Adrian Kamotho uria urendaga mucirithania munene David Maraga na makamishina a kamiti ya kuramata ruhonge rwa ucirithania JSC, meherio. Speaker Justin Muturi niaugire ihoya riu ritikinyaniirie ikiro kiwatho, na kuuria muingi utige kuhuthira uuru hinya wa mbunge.
Itua ria speaker niriguciriirie mawoni matiganite kuuma kuri ambunge amwe makirinyita mbaru, na angi makauga watho niubatie ugathikwo, wa uria muingi uriikagia mahoya na mateta megie wabici cia kiwatho, mbunge-ini.
O turi o mbunge-ini, kamiti itiganite cia mbunge nicitemanirie maritwa ma anene aria maramurirwo iturwa-ini cia andiki akaru na mabarothi.


text:
Kameme FmKameme Fm NewsKameme News
Muingi uria ukoretwo ukiendia migunda mugaru na watho kurutirwo mukaana Likoni Mombasa
Muingi niurutiirwo mukaana na makiria mbeu njithi mwena wa Likoni, Mombasa kuona nimakoretwo makiingirira wendia wa migunda na njira cia ngungo mugaru na watho. Akiaria mwena wa Likoni, kaunti komishona wa Mombasa niwe Evans Achoki augite kamiti ya migunda NLC thi-ini wa unyitaniri na ministry ya Migunda na thirikari ya Mombasa, nocio ciri na wiigiririku wa ugai na wendia wa migunda thi-ini wa kaunti ya Mombasa.
Uge wake niunyititwo mbaru ni munene wa borithi wa Mombasa niwe Johnstone Ipara akiuga mundu o wothe uria ukunyitwo na marua ma ngungo ma wendia wa migunda, niegutacukirio makinya ma kiwatho.


text:
Kameme FmKameme Fm News
Wakiri wa kamiti ya IEBC Paul Muite kuuga gĩthurano no gĩgathiĩ nambere rũciu
Githurano nigigathii nambere muthenya wa ruciu thutha wa igoti ria ngathi ya iguru ria supreme gutiria ciira uria urandikithitio igoti-ini riu muthenya wa ira ni arumiriri 3 a NASA makienda githurano kirugame.
Mucirithania munene David Maraga augire ciira ucio ndungithii nambere kuona igoti riu ritiuma na acirithania a kuigana guthikiriria na gutuithania ciira ucio. Munini wa Maraga Phelomena Mwilu onake ndauma igoti-ini kurumirira mutino wa ira haria murangiri wake ararathirwo
Wakiri Harun Ndubi uria urarugamiriire arumiriri acio a NASA ciira-ini ucio nimokiriire acirithania acio ni kwaga gwikinyia igoti-ini o riri moi uritu wa ciira ucio.
Mwena-ini wake wakiri wa kamiti ya IEBC Paul Muite augire riu githurano no gigathii nambere ota uria gubangitwo amu igoti riu norio riathanire kugia na githurano ihinda-ini ria thiku mirongo itandatu.


text:
Wihariririe na nguo cia kwigitira heho mieri iri yukite amu ikiro cia heho ni itanyitwo guikuruka nginyanagia ndingirii 5 ihindaini ria mieri iri. Riboti ino ni kuringana na ruhonge rwa urathi wa riera kuria mougite nimarirekagiriria riboti o kiumia niguo andu makahota kwimenyerera kuringana na mirimu iria ingiumana na heho ino.
Gicigo gia gatagati ka bururi na icigo itiganite cia Nairobi kuria heho igukorwo yakiriirie nakuo Gicua-ini na mwena wa irathiro ria bururi mbura no iguthii nambere no ndigukorwo iri nene.


text:
Kameme FmKameme Fm News
Ngavana Anne Waiguru kuruta mukana wa guthitanga MP Mohamed Ali nikumukuruhania na ngukumio ya NYS
Ngavana wa Kirinyaga Anne Waiguru niarutite mukana wa guthii igotini guthitanga mumbunge wa Nyali Mohamed Ali thutha wake gukuruhania ngavana Waiguru na ngukumio ya ciringi birioni kenda iria irathuthurio ruhonge-ini rwa NYS.
Kugerera wakiri wake Mohamed Muigai ngavana Waiguru augite murugamo ucio wa mubunge ucio uria ekugathikite facebook-ini yake na mutambo-ini wa twitter ni wa kumunyararithia na kumwagithia gitio maitho-ini ma muingi.
Gukiri uguo Waiguru arenda Mohamed Ali amucunge muhera kwaga uguo amuhingurire thitango cia kumuthukiria ritwa.


text:
Kameme FmKameme Fm NewsKameme News
Thina munene wa mathiiri ma kaunti kumurikwo
Ngavana wa kaunti ya Laikipia Nderitu Muriithi niaugite thina munene wa mathiri ma kaunti waumanire na maabitha a thirikari kuheana wira utari mubang’o-ini wa mbanjeti ya kaunti iyo.
Akiariria ahuri biacara aria mahitukitio kurutithania wira na thirikari ya kaunti iyo hindi ya githomo gia kumateithia kuhuthira mitambo ya kiriu kuhoya wira, Muriithi augite nimarikitie guthurima mathiiri macio kuria monete ati mari na mathiiri na ciringi nuthu mbirioni gatagati-ini ka mbirioni imwe turuma igiri iria mararanduragwo.
Gukiri uguo ngavana Muriithi niaugite nimararaniria na honge cia uheani wa ngombo niguo gwetha mbeca cia kuriha mathiiri maya, akiuga nimahotete kuriha makiria ma ciringi million 200.


text:
Riri itigarite o thiku nini igeranio cia KCPE na KCSE ciambiririe,minista wa githomo Amina Mohammed augite ni matabanitie mehariria niguo gutigirira kigeranio kiu ni giatabanio na njira iria yagiriire.
Amina augite ni mararutithania wira na ministry ya ugitiri wa thiini niguo kugacirithia ugitiri hindi ya kigeranio kiu,guku akiuga ministry ya githomo ni icaritie ceceni ingi cia guikirwo igeranio ni arutwo icigo-ini iria igumiirwo ni uhaguku wa ugitiri ta Nakuru na Narok.
No ona kuri uguo, Amina ni arutite mukaana kuri aria mari na mubango wa kuiya igeranio akiuga ni magutacukirio makinya ma kiwatho.


text:
Maai ni muoyo, na gutiri mundu ungiturukia kiumia kimwe atamanyuite.
No tahura mbica mutumia wina ciana inyanya akihuthira maai kamutungi kamwe kuruga, kuhura nguo, gwithamba na guthambia ciana icio inyanya?
Ruru ti rugano kuri athamiri a gicagi kia Jikaze mwena wa Maai Mahiu kaunti ya Naikuru aria o muhenya thutha wa wira muritu na minoga miingi wira-ini wa ciibarua macokaga kwoha thabari ya kilometer 7 guthii gwetha nari itata ria maai, itatata riria kuri o kwa makiria ma miaka itano nota thahabu.
Njenga wa Wambui niaranyitaniire na aikari aya na niaratuithiraniria mitandiuko iria makoretwo makigerera ni kiugo maai.